text:
ORANJESTAD/PHILIPSBURG – E miónes di euro ku gobièrnu hulandes a regalá e islanan pa ayudo den e krísis di corona ta kabando rápidamente. Na Aruba 12 mil hende a pidi Krus Kòrá ayudo. Na Sint Maarten e organisashon di emergensia ta papia di un ‘trènt enorme’ di hende ku mester di kuminda.
Un reportahe di Sharina Henriquez
Luna pasá Hulanda a regalá 16,5 mion euro na ayudo di emergensia na tur seis e islanan i Krus Kòrá ta kordiná esaki. Aruba a haña 10 mion florin (kasi 5 mion euro) i ku esaki por yuda 5000 bibienda te na ougùstùs. Pero kon ta para despues?
“Niun hende no tin un bola di kristal pa pronostiká futuro, ami tampoko. Aktualmente nos ta mira un petishon pa ayudo ku ta oumentá i ku di tur manera nos mester haña un kontesta p’e pa e tres lunanan binidero. Si e fondonan a kaba e ora ei, nos por pidi e gobièrnunan pa ayudo atrobe”, Michel La Haye, direktor di Krus Kòrá Aruba ta bisa.
‘Tin asina tantu hende den problema awor. Yuda otro kaminda bo por’ -Michel La Haye, direktor Krus Kòrá
Aktualmente Krus Kòrá no ta haña sèn di gobièrnu arubano. Miéntras ku poko tempu pasá a bisa ainda ku nan lo no yuda esnan indokumentá i ku esakinan mester bai organisashonnan di ayudo manera Krus Kòrá numa. “No a hasi palabrashon ku gobièrnu tokante di esaki. Pero tur hende ku apelá na nos, nos ta purba yuda. Pa nos no ta relevante di unda bo ta bini.”
La Haye ta apelá si na pueblo pa ‘yuda otro’. “Tin asina tantu hende den problema. Kuida otro, sostené bo bisiña, chèk bo bisiña si e ta bai bon ainda. Yuda otro kaminda bo por.”
‘E situashon a bira hopi malu’-Mitchell Horsford, manager na Krus Kòrá Sint-Maarten
Na Sint Maarten ku e donashon di Hulanda Krus Kòrá por yuda 3200 famia pa tres luna, e hefe di mishon Fanny Swarte ta bisa. Famia chikí ta haña 83 dòler pa dos siman ku kua nan por hasi kompra. Famianan grandi di kuater te seis persona ta risibí 183 dòler pa dos siman.
Un reportahe di Tim van Dijk
“E situashon a bira hopi malu ku un trènt enorme kaminda hende di bèrdè mes mester di kuminda”, manager Mitchell Horsford di Krus Kòrá ta konkluí.


c: text/html

text:
KRALENDIJK – Djadumingu 12 di janüari 2020 a tuma lugá un aktividat relashoná ku karnaval, kaminda a instalá partisipantenan di Reina, Prens i Pancho pa karnaval 2020. E aktividat a tuma lugá na Jong Bonaire. Kada partisipante a skohe nan mes number ku tabata den un sombré. Reina di Tumba hubenil 2019, Irlenska Martinus a habri e aktividat kantando su tumba ganado. Presidente di Klave, Gabriel Pourier a dirigí algun palabra siguí pa diputado Nina den Heyer, kende entre otro a menshoná ku mester aploudí e bon trabou ku e grupo chikitu ta hasi, organisá e diferente aktividat relashoná ku temporada di karnaval.
“Kòrda ta nos ku nos mes mester forma e ambiente di karnaval”. Despues Gwendoline Conception kende ta enkargá ku e partispantenan a pasa pa e parti di instalashon. Promé a toka turno na e duonan Prens i Pancho pa skohe nan number, despues Reinanan partisipante a kue nan number di posishon. Reina infantil solamente un partisipante tin i ya e ta un ganadó.
Tin tur indikashon ku kos ta bai ta serio dia 1 di febrüari 2020 durante e elekshon di Reina, Prens i Pancho 2020. Sitio di e aktividat ta keda anunsia mas despues.
Potrèt ta ilustrá e partisipantenan ku ta bai kompeti pa bai ku e premio máksimo.
Reina Infantil (1):
1- Monisha Anthony
Reina Hubenil (2):
1- Rusaini Nicasia
2 – Arlene Statia
Reina Tiener (2):
1- Shurdelli Consencion
2- Shellany Sebelon
Reina Grandi (3):
1- Camil Gomez
2- Meralney Bomba
3- Shayleen Mercera
Duo Prens i Pancho Hubenil (2):
1. Mauricio Troncon i Diomey Janga – Prins Woody i Pancho Buszz
2. Sainick Boezem i Patrick George – Prins Mohamed i Pancho Zohamer
Duo Prens i Pancho Grandi (3):
1. Josendy Thode i Marion Janga – Prins Pasado i Pancho Presente
2. Johnrick Anthony i Erickson Koeks – Prins Piet i Pancho Zwarte Piet
3. Rainiger Goeloe i Leonard Clemensia – Prins Payo i Pancho Leo

robotstxt: allowed

filter: keep


text:
WILLEMSTAD – Komishon Deportista di Luna riba djasabra 06 di sèptèmber 2014, a reuní den sala di reunion di FFK, kaminda a evaluá i diskutí riba e kandidatonan ku a keda presentá pa miembronan dje komishon i federashonnan pa e premiashon di “Deportista di Luna” korespondiente na luna di Ougùstùs 2014. Manera semper ta keda spliká, na momentu ku a inisiá ku e proyekto aki, e premio aki mester sirbi komo un estímulo, a base di prestashon i komportashon, pa nos deportistanan lokal, ku ta biba na Kòrsou i ku ta kompetí den kompetensianan lokal komo tambe internashonal den representashon di pais Kòrsou.
E komishon a yega na e siguiente nominadonan:
- Isaï Marselia (Futbòl). Tabata durante di weganan di promé buèlta pa klasifikashon pa mundial U-20, ku Isaï ta anotá un total di 5 gol. Isaï a anotá 5 di e 12 golnan ku Kòrsou a anotá, den e torneo drentando komo suplente. Promé tabata riba djabièrnè 1 ougùstùs ku e tabatin un hattrick. Isai a drenta wega na minüt 28, pa seguidamente anotá na minütnan 35, 42 i 85, den partido ku Kòrsou a gana di Anguilla 9-0. Den e segundo wega riba djadumingu dia 3 ougùstùs, Isaï a drenta na minüt 58, pa seguidamente anotá na minütnan 66 i 72, den partido ku Kòrsou a gana St. Kitts 3-0 i asina klasifiká pa e segundo buèlta. Isaï Marselia ta miembro di e ekipo trikolor di Jong Holland i a debutá e aña aki den divishon máksimo di futbòl lokal. Pa e motibunan ya menshoná, Isaï Marselia a keda skohe komo nominado pa deportista di luna Ougùstùs 2014.
- Sta. Maria Hubenil (Beisbòl). E ekipo di beisbòl Sta. Maria Hubenil den e temporada 2014 sigur a demostrá nan efektividat kolektivo i pa di dos aña sigui ta titulá kampion Hubenil. Tabata den luna di ougùstùs ku e ekipo di Sta Maria Hubenil ta enfrentá e ekipo Marchena Braves Hubenil den e seri final. Un final ku tabata un seri mihó di 5 ku e ekipo di Sta Maria ganando esaki 3-1 di e fuerte ekipo Marchena Braves. Sta Maria ta logra gana e promé wega ku anotashon pèrtá di 6-5. E ekipo di Marchena Braves ta bin desidido den e di dos enkuentro i ta logra viktoria ku skor di 9-2 pa asina empatá e seri final. Sta Maria ta re agrupá bèk i ta usa nan sistema kolektivo i ta gana e di tres wega ku skor di 8-3 i ta tuma bentaha di 2-1 den e seri final. Den e di 4 enkuentro e ekipo di Marchena Braves ta duna tremendo bataya, pero e ekipo di Sta Maria ta anotá e kareda di viktoria den kabes di inen 9 pa asina bai ku e viktoria ku anotashon di 6-5 i ta titulá kampion Hubenil di temporada 2014. Pa e motibunan ya menshoná, e ekipo di beisbòl Sta. Maria Hubenil, a keda skohe komo nominado pa deportista di luna Ougùstùs 2014.
- Arnalda Margaritha (Sòftbòl). Arnalda Margaritha den luna di ougùstùs a tira tur inen pa su tim di Pichingolo Nissan den e kampeonato di sòftbòl femenino fastpitch. Arnalda a tira 47 inen i poncha 49 batido, ku ta mas ku 1 ponche pa inen. E rèkert di Arnalda den ougùstùs ta di 6 wega ganá i 1 pèrdí. E la tira 8 inen tambe den un wega ku Soto i Pichingolo a keda empatá 5-5. Fuera ku Arnalda a tira 1 wega di blankeo, Arnalda a pone su mes den buki di rèkert di nos sòftbòl femenino ‘fastpitch’ ora e la tira un “PERFECT-GAME” pa yuda Pichingolo Nissan gana di Sta. Rosa Angels Vanddis ku skor di 8-0. Arnalda ta un deportista hopi ehemplar semper kla pa yuda su organisashon. Apesar di tin su trabou i famia, Arnalda ta kombiná esaki tremendo pa por train i ta na tur wega ku hopi amor. Pa e motibunan ya menshoná, Arnalda Margaritha a keda skohe komo nominado pa deportista di luna Ougùstùs 2014.
Komishon ta gradisí e siguiente spònsernan ku ta yuda pa e premiashon aki por bira posibel: CHANGES PRO SPORT – RIO LOUNGE & SPORTS BAR- MCB – CSOF – SALAS SPORT SHOP – LILO SULVARAN – ALLSTAR EMBROIDERY – DIORCA NV – PELOTA – DE JONGH’S SPORTHUIS – FOTO STUDIO KORT – STRAK STRAK BARBERSHOP – FFK – SELIKOR – FUNDASHON NOBO – COCA COLA
E anunsio i premiashon di e ganadó lo tuma lugá:
Fecha: Djasabra 13 Sèptèmber 2014.
Ora: 18.00 – 19.00’or.
Sitio: Rio Lounge & Sports Bar, Chuchubiweg 10?Damacor.
Den un ambiente liber di humamentu i liber di alkohòl!


text:
Aruba ta den un situacion financiero hopi precario. E crisis di COVID-19 a causa un daño enorme nan nos economia, y e recuperacion lo ta uno cu lo tuma hopi tempo. E enfoke pa loke ta e propuesta y rekisitonan cu Hulanda a pone pa e di tres pago di financiamento di likides ta riba e termino corto, e proximo tres lunanan cu ta bin. Sinembargo, no mester lubida, cu aunke frontera di Aruba a habri, no por spera cu nos economia lo sigi na e nivel caminda nos tawata prome cu COVID y nos lo sigi ta dependiente di ayudo financiero pa un tempo largo, posiblemente hasta den 2021.
E efectonan di e crisis no solamente a afecta comercio y nos economia, pero tambe a pone un peso adicional riba nos systemanan social: AZV y SVb. Entrada di e servicionan aki a baha cu consequencia cu e AOV/AWW ta bou di presion y no por sigura esaki mas riba termino relativamente corto.
Ademas, companianan cu ta ricibiendo subsidio di salario aworaki ta wantando trahadornan artificialmente cu e ayudo aki na trabouw, pero unabes cu e ayudo no ta disponibel mas, lo no por wanta e mesun cantidad di trahadornan den servicio y restructuracion lo ta inevitabel. Flexibilisacion lo ta necesario pa companianan por hasi e restructuracionan necesario pa sobrevivi.
ATIA ta compronde cu e decision cu si ta bai di acuerdo cu e rekisitonan di Hulanda of no, no ta uno facil. Apesar cu ATIA ta di acuerdo cu reformanan ta sumamente necesario pa crea un Aruba mas resiliente, tambe ta asina cu den un consenso, tur partido envolvi mester ta sinta na mesa y mester por tin un voz den e discusion riba decisionan cu lo afecta un pais. Pa es motibo, ta di aplaudi cu Prome Minister a logra habri e dialogo cu Hulanda.
E incertidumbre cu e retraso aki ta creando pa comercio ta indeseabel, mirando tur otro factor cu ta creando incertidumbre den e tempo dificil aki. Ta lamentabel cu gobierno no a hasi e propuesta cu nan a manda pa Hulanda publico of pidi input concreto di parti stakeholders. E cumbre cu a tene siman pasa ta un bon iniciativa, pero den un grupo grandi asina, no ta posibel pa berdaderamente duna solucionan concreto cu gobierno por husa den su propuesta.
ATIA ta urgi gobierno pa purba yega na un solucion satisfactorio pa ambos pais lo mas pronto posibel pa asina comercio di Aruba por planea pa e sigiente lunanan con lo sobrevivi y saca e economia di Aruba dilanti na e miho manera posibel.


text: KRALENDIJK – Awe djaweps 31 di desèmber, bispu di aña nobo alrededor di 2:35 di atardi, warda di polis a risibí notifikashon ku un aksidente di tráfiko a kaba di tuma lugá riba kaminda djabou na altura di Bario Den Tera. Na yegada di e promé unidat polisial na e sitio a konstatá ku dos outo di famia a dal práktikamente frontal den otro. Di informashon nan kompilá na e sitio por a komprondé ku shofùr di un Toyota Vits biniendo for di Playa direkshon Nort, na dado momentu a bai hasi un u-turn riba kaminda pa stashoná dilanti di su kas. E shofùr a bai hasi esaki sin tuma nota ku un Hyundai Accent tabata aserkando for di direkshon nort ku velosidat haltu. Por a tuma nota ku tabatin marka di brek basta largu ku a keda tras riba kaminda. E choke tabata inevitabel. Despues di e impakto, e Toyota Vits a bai resultá den su propio kura di kas. Daño material ta konsiderabel na ámbos vehíkulo. Ambulans a presentá na e sitio pa hasi un chekeo médiko na e sitio mes riba ámbos shofùr ku tabata keha di dolónan leve. No tabata nesesario bai ku niun persona hòspital. CRS a presentá na e sitio pa registrá e aksidente i atendé asuntunan di seguro.


text:
Detenshon relashona ku menasa i maltrato.
KOMUNIKADO DI PRENSA 380 /2022
9 ougùstùs 2022
Detenshon relashona ku menasa i maltrato.
Departamentu di Komunikashon i Prevenshon
KUERPO POLISIAL KÒRSOU SIRBI I PROTEHÁ
Djamars 9 di ougùstùs 2022 alrededor di 17.25’or, Sentral di Polis a dirigí un unidat polisial
na un adrs na Haitiweg na unda un hòmber tabata menasando un dama ku un machete.
Na yegada di e unidat, polis a topa e hòmber sospechoso E.T. di nashonalidat Haitiano,
kende a menasá e dama algun ratu promé ku e machete i a maltrat’é.
E unidat a detené e hòmber aki mesora.
Despues di a presentá e sospechoso dilanti di un fiskal ouksiliar, a ordená su
enkarselamentu pendiente di mas investigashon.


text:
CHATA ta organisá Health & Wellness Task Force Konseptonan pruebá pa proposishon di práktikanan kreativo di salú i bienestar
Willemstad, 25 di ougùstùs 2022 – Djamars, CHATA, e asosashon representando interes di mas ku 250 miembro den sektor di hospitalidat i turismo, a organisá e promé reunion di e asina yamá CHATA Health & Wellness Taskforce, esta pues e taskforce di salú i bienestar. E seshon aki a tuma lugá na miembro di CHATA The Space Curaçao, ku presentashonnan di sra. Suzy Camelia-Römer i sr. Rudolf de Wit di Kòrsou Salú i tambe eksperto i coach internashonal di salú i bienestar, sr. Lazlo Puzcko di Health Tourism Worldwide, kende ta bishitá Kòrsou e siman aki i a biaha direktamente for di Hongaria, Budapest.
E mainta a kuminsá ku un ehersisio di rosea relahante, proveé pa The Space Curaçao. Seguidamente e Direktor di Maneho di CHATA, sra. Maria-Helena Seferina-Rojas a yama bonbiní na tur presente. El a enfatisá ku Kòrsou tin hopi di ofresé riba tereno di salú i bienestar i ku esaki ta trese varios oportinidat i ta un ‘unique selling point’ pa Kòrsou.
Sra. Suzy Camelia-Römer a presentá un stratégia pa desaroyá Kòrsou komo un destinashon di salú i bienestar i a kuminsá kompartiendo un bista di e merkado global ekstensivo. For di kuido personal i beyesa, te na salú mental i e varios oportunidatnan ku esaki te trese. Elaborando riba e stratégia pa desaroyo di un destinashon di salú i bienestar, el a kompartí ku un struktura regulatorio mester keda implementá pa gobiernu den e kuadro aki, fasilitando entre otro práktikanan no-medisinal di salú i bienestar, praktikanan medisinal tradishonal, komplementario i integral basá riba WHO, kalidat di servisio di salu i bienestar, lokalidatnan speshal i insentivanan ekonómiko. Komo parti di e proseso pa definí e strategianan, un análisis di SWOT profeshonal a keda kompletá pa determiná plannan di akshon pa keda implementá. Mas aleu, el a kompartí algun faktor krítiko pa éksito di desaroyo di Kòrsou komo un destinashon di salú i bienestar, etre otro: partisipantenan ku ta radia un un estilo di bida salú i aktitut di servisio, edukashon i treinen kontinuo pa empleadonan den sektor di salú i bienestar i un koperashon stratégiko entre stakeholders i gobièrnu.
Seguidamente, sr. Rudolf de Wit a papia di e desaroyo di salú i bienestar na Kòrsou i e historia tras di e konekshon ku , ya ku aparentemente Kòrsou su number a bini di esnan ku e deskubri’é ku a yam’e “e isla di kura kurason (curar & curazon), ya ku esklabonan di Afrika a kura milagrosamente. Tambe el a elaborá riba plannan di akshon derivá di e estudio di strategia kondusí pa Kòrsou Salú. El a kompartí dies tendensia di salú i bienestar den 2022, manera baño di tera, salú i bienestar digital i e ‘Metaverse’, entre algun mas. Mas aleu, el a kompartí varios ehèmpel lokal konkreto di plannan di akshon ku ta varia for di e hardin di yerba sanatorio na Dinah veeris te na kultivá i kushiná super foods lokal i asta e bida marítimo. El a finalisá kompartiendo ku pa nos prepará pa futuro nos mester konsiderá e realidat despues di covid, mehorá nos sistema imunológiko, konsiderá programanan di detox i realidatnan virtual i tambe un Curaçao wellness app.
Despues di un pousa kòrtiku, kaminda partisipantenan por a disfrutá di awa filtrá ku sabor natural i un shòt saludabel di wòrtel den hardin, e mahinta a kontinuá ku un presentashon final di sr. Lazlo Puzcko di Health Tourism Worldwide. Su presentashon inspirativo a enfoká riba kon pa pensa di afo bin aden, kreativo i práktiko pa introdusí práktikanan i produkto di salú i bienestar aksesibel i faktibel den negoshi. Biahamentu despues di covid a transformá i terminologíanan manera revenge spending & travel i flight shaming awor ta un realidat. Hende ta eksperensiando ansiedat di salú i biaheronan ta buska eksperensianan úniko pa redusí nan strès i krea felisidat genuino; e asina yamá ‘self-gifting’. Na lugá di enfoká riba espanshon di bida, hende awor ta enfoká riba espanshon i kalidat di salú i bienestar. Esaki ta krea un kambio den e demanda i motivashon pa loke ta trata turismo di salú i bienestar i su servisionan. El a elaborá riba e benefisionan di un stratégia blue ocean, kompará ku red ocean i a kompartí varios direkshonnan di negoshi ora ta introdusí un produkto di salú i bienestar. Esaki konsiderando e diferente nivelnan di partisipashon i enfatisando e importansia di determiná e enfoke di negoshi: un kantidat haltu di bishitante o un bishitante ku ta gasta mas. Desishonnan komersial konsiente ta importante den desaroyo di e merkado aki.
Mas aleu, den preparashon pa su bishita na Kòrsou, sr. Puzcko a traha huntu ku The Space Curaçao riba un estudio di e organisashon i a presentá e resultadonan i konklushon durante e seshon. El a amplia riba e kompania su rekursonan i a kompartí ehèmpelnan konkreto kon pa usa esakinan i transoformá i apliká nan den práktika. Tambe el a proveé konsiderashonnan konkreto pa desaroyo tangibel pa e organisashon. E punto di enseñansa mas importante ta pa implementa stratégianan ku un aserkamentu di pafo bin paden i tradusí un produckto o servisio den un loke e ta hasi pa e bishitante, teniendo kuenta pa e komplimentá i kumpli ku e deseo di ‘self-gifting’ di e bishitante.
E seshon interaktivo a konkluí ku un tiki te di yerba i un pasaboka saludabel, mientras partisipantenan tabatin e oportunidat pa hasi pregunta direktamente relatá na nan organisashon i por a diskutí oportunidatnan di business coaching personalmente ku sr. Puzcko, i asina agregá balor i mehorá nan produkto i proposishonnan di salú i bienestar.
Un danki speshal ta bai na e partnernan ku a yuda hasi e promé CHATA Health & Wellness Task Force un éksito: Ofisina di Turismo di Kòrsou i The Space Curaçao.
CHATA ta kontentu di por sigui traha ku tur partner i stakeholders i sigui marka pasonan dilanti pa establesé e merkado di salú i bienestar pa Kòrsou. Pa mas informashon bishita CHATA su wepsait www.chata.org
CHATA organizes Health & Wellness Task Force
Proven concepts for creative wellness practice propositions
Willemstad, 25 August 2022 – Tuesday, CHATA, the association representing over 250 members in the tourism and hospitality sector, organized the first meeting for the CHATA Health & Wellness Task Force. The session took place at CHATA member, The Space Curaçao, with presentations by Mrs. Suzy Camelia-Römer and Mr. Rudolf de Wit from Kòrsou Salú, as well as international Health & Wellness Coach and Expert, Mr. Lazlo Puzcko from Health Tourism Worldwide, who visits Curacao this week and traveled all the way from Hungary, Budapest.
The morning started with a relaxing guided breathwork exercise provided by The Space Curaçao. Followed by CHATA’s Managing Director, Mrs. Maria-Helena Seferina-Rojas, who welcomed the participants, as she emphasized that Curaçao has much to offer in terms of health & wellness and that this niche market is a unique opportunity and selling point for Curaçao.
Mrs. Suzy Camelia-Römer presented a strategy to develop Curaçao as a wellness destination and started by providing an overview of the extensive global wellness market, varying from personal care & beauty to mental wellness and the various opportunities this provides. Elaborating on the strategy for the development of a wellness destination, she shared that a regulatory framework by the Government needs to be established in this regard, facilitating among others non-medical wellness practices, traditional, complementary, and integrative medicine practices based on the WHO, quality assurance wellness services, locations and wellness lifestyle real estate and economic incentives. As part of the process to define the grand strategies, a professional SWOT analysis has been done to determine the action plans to be implemented. Furthermore, she shared some critical success factors to develop Curaçao as a wellness destination, such as participants radiating a wellness lifestyle and service attitude, continuing education and training for wellness employees and a strategic alliance between stakeholders and the government.
Secondly, Mr. Rudolf de Wit spoke about the development of wellness in Curaçao, the history behind the connection with wellness, as where its seems that Curacao was given this name as the re-discoverers called the island the curing heart (Curar & Curazon) as enslaved people from Africa seemed to be cured miraculously. He also elaborated on the action plans from the strategic study done by Kòrsou Salú. He shared ten wellness trends for 2022, such as soil-bathing, digital health and the Metaverse, among others. Furthermore, he discussed various action plans for retreats by sharing some key examples here on Curaçao, varying from the herb garden of healing plants at Dinah Veeris, to cultivation and cooking of local super foods and even marine life. He finalized by stating that to prepare for the future, we must consider the post-covid reality, to boost our immune systems, detox programs, virtual reality and a Curaçao wellness app.
After a short break, during which the participants enjoyed filtered infused water and carrot health shots in the garden, the morning continued with a final presentation by Mr. Lazlo Puzcko from Health Tourism Worldwide. His inspiring presentation focused on how to think outside-in, creatively and practically to introduce accessible and feasible wellness business practices and products. Post-covid traveling has transformed and terms such as ‘revenge spending and travel’ and ‘flight shaming’ are a reality. People are experiencing health anxiety and travelers are looking for unique experiences to reduce stress and create genuine happiness, also known as ‘self-gifting’. Instead of focusing on their life span, people are now focusing on their health span and quality, creating a shift in demand and motivation regarding health tourism and services. He elaborated on the benefits of a blue ocean strategy versus a red ocean strategy and shared the various business directions when introducing a wellness product, taking the different wellness engagement levels into consideration, and stating that it is important to determine your business focus: a high number of guests or a high spending per guest. Making conscious commercial decisions is key in the development of this niche market.
Furthermore, in preparation for his visit to Curaçao, Mr. Puzcko worked closely with The Space Curaçao, on a case study, and presented the findings and conclusions during the session. He discussed the business recourses and shared concrete examples on how they can use their assets and transform them into applications and provided some tangible development considerations for the organization. Key learning here is to strategize with an outside-in approach, translating a product or service into what it delivers to the guest and if it complements and fulfills the desire of the guests for self-gifting.
The interactive session concluded with some herbal tea and healthy snacks, as the participants had the opportunity to ask questions directly related to their organizations and personally discuss business coaching opportunities with mr. Puzcko, adding value and improving their wellness products proposition.
A special thank you to the partners who helped make this first CHATA Health & Wellness Task Force a success: Curaçao Tourist Board and The Space Curaçao.
CHATA looks forward to continue working with all partners and stakeholders and making strides forward in establishing this valuable niche market for Curaçao. For more information visit CHATA’s website www.chata.org


text:
Resultadonan di Beisbòl Liga Grandi ayera:
- Baltimore Orioles a pèrdè di New York Yankees ku skor di 8-6
Jonathan Schoop a konektá 1 honron(12) den 4 turno na bate ku 1 kareda anotá i 3 empuha pa Orioles. Jonathan tin un promedio di .283. Pa Yankees, Didi Gregorius a konektá 1 hit den 4 turno na bate. Didi tin un promedio di .271
- New York Mets a derota Washington Nationals ku skor di 8-5
- Tampa Bay Rays a pèrdè di Detroit Tigers ku skor di 5-4
- Milwaukee Brewers a derota Miami Marlins ku skor di 9-1
- Pittsburgh Pirates a pèrdè di Cincinnati Reds ku skor di 3-1
- Toronto Blue Jays a pèrdè di Boston Red Sox ku skor di 11-4
Xander Bogaerts a konekta 1 doblete den 5 turno na bate ku 2 kareda empuha. Xander tin un promedio di .318
- Cleveland Indians a derota Chicago White Sox ku skor di 3-2
- Chicago Cubs a gana St. Louis Cardinals ku skor di 9-0
- Houston Astros a pèrdè di Oakland Athletics ku skor di 10-9
- Colorado Rockies a derota San Diego Padres ku skor di 6-4
- San Francisco Giants a pèrdè di Arizona Diamondbacks ku skor di 6-1
- Texas Rangers a derota Seattle Mariners ku skor di 3-0
- Atlanta Braves a gana Philadelphia Phillies ku skor di 7-2
Andrelton Simmons a konektá 3 hit for di kua 1 doblete den 4 turno na bate ku 1 kareda anotá i otro empuha. Andrelton tin un promedio di .258
- Minnesota Twins a derota Kansas City Royals ku skor di 6-2
- Los Angeles Dodgers a gana Los Angeles Angels ku skor di 7-5
Kenley Jansen a salba su di 30 partido di temporada, pichando 1 entrada sin permití kareda riba 1 hit i ponchando 2 batido. Kenley tin un rèkert di 2-1 ku 30 partido salba i un efektividat di 2.11 den 44 aparishon
Partidónan di Liga Grandi pa awe:
- Atlanta Braves kontra Philadelphia Phillies
- Baltimore Orioles kontra New York Yankees
- New York Mets kontra Washington Nationals
- Tampa Bay Rays kontra Detroit Tigers
- Milwaukee Brewers kontra Miami Marlins
- Pittsburgh Pirates kontra Cincinnati Reds
- Toronto Blue Jays kontra Boston Red Sox
- Cleveland Indians kontra Chicago White Sox
- Minnesota Twins kontra Kansas City Royals
- Chicago Cubs kontra St. Louis Cardinals
- San Francisco Giants kontra Arizona Diamondbacks
- Houston Astros kontra Oakland Athletics
- Los Angeles Dodgers kontra Los Angeles Angels
- Colorado Rockies kontra San Diego Padres
- Texas Rangers kontra Seattle Mariners
Resúmen:
- Wladimir Balentien a yega Hapon bek ayera. Awe e pelotero a reportá na e ekipo di Liga Menor di Tokyo Yakult Swallows i a entrená pa mas of ménos dos ora na un tereno di praktiká di e ekipo di Tokyo Yakult Swallows
Tripel A
- Roger Bernadina no a konektá hit den 3 turno na bate ku 1 base por bola pa Albuquerque Isotopes. Roger tin un promedio di .276
- Sharlon Schoop a konektá 1 hit den 3 turno na bate pa Norfolk Tides. Sharlon tin un promedio di .217
Dòbel A
- Jurickson Profar a konektá 1 doblete den 2 turno na bate ku 1 base por bola i 1 kareda empuha. Jurickson tin un promedio di .200
Klase A
- Chris Garia a konektá 1 doblete den 4 turno na bate ku 1 base por bola i 2 kareda anotá pa High Desert Mavericks. Chris tin un promedio di .327
- Ademar Rifaela a konektá 2 hit for di kua 1 doblete den 4 turno na bate ku 1 base por bola i 1 kareda anotá pa Delmarva Shorebirds. Ademar tin un promedio di .262
- Juremi Profar no a konektá hit den 4 turno na bate pa Hickory Crawdads. Juremi tin un promedio di .272
- Darren Seferina a konektá 2 hit for di kua 1 doblete den 4 turno na bate ku 1 base por bola i 1 kareda anotá pa Peoria Chiefs. Darren tin un promedio di .295
- John Polonius a konektá 2 hit for di kua 1 doblete i 1 honron(3) den 4 turno na bate ku 1 kareda anotá i otro empuha pa San Jose Giants. John tin un promedio di .204
Liga di Nobato
- Jonathan Martijn no a konektá hit den 4 turno na bate pa Billings Mustangs. Jonathan tin un promedio di .268


text:
Notisia
Presidensia CCvV ta bai pa SITEK
Willemstad, 6 di mei 2022 - Durante e reunion mensual di Komishon Sentral di Sindikatonan (CCvV) ku a tuma lugá dia 5 di mei último, sr. Ronaldo Abrahams di e sindikato di polis NAPB, a pasa e presidensia di CCvV pa sr. Frensel Josefina di sindikato SITEK.Sr....
Seguridat sosial na trabou den e institutonan gubernamental
Seguridat sosial na trabou den e institutonan gubernamental Mas atenshon pa seguridat sosial den e aparato gubernamental lo por kontribuí na un aparato ku ta traha mas efektivo? Seguridat sosial ta kondusí na un esfera di trabou kaminda trahadónan ta sintínan liber...
Gobièrnu i Sindikatonan di Gobièrnu a firma akuerdo di formashon di Wardakosta
Durante un enkuentro ekstraordinario di ‘Centraal Georganiseerd Overleg in Ambtenarenzaken’ (CGOA) tené na Base di Marina Parera, Gobièrnu i sindikatonan di trahadónan di Gobièrnu a firma un akuerdo, riba Djaluna 7 di febrüari ultimo; esaki tabata pa formalisá e...
Uitnodiging ondertekening convenant Kustwacht
Uitnodiging convenant Kustwacht 7 februari 2022
Ta start ku konsulta sektoral di Hustisia i Enseñansa
Ta start ku konsulta sektoral di Hustisia i Enseñansa WILLEMSTAD, 26 di yanüari 2022 - Den luna di febrüari próksimo lo inisiá ku konsulta sektoral den kuadro di CGOA ku e sektornan di Hustisia i Enseñansa. Riba base bilateral e organisashon representativo den CGOA,...
Nota di pésame
Eks-miembro suplente den CGOA di sindikato ABVO sr. Stanley Heerenveen a bai sosega
Komishon Sentral di Sindikatonan (CCvV) tin presidensia nobo pa periodo di un aña
Entrante 1 di mei 2021
Señor Ronaldo Abrahams i señor Amado Vilchez a asumí presidensia di CCvV.
“Réunion virtual ku Konseho i Arbitrahe”
Riba e kombinashon di fotonan aki por mira momentu ku Komishon di Konseho i Arbitrahe ta den un reunion virtual ku Komishon Sentral di Sindikatonan
Kantor di CGOA lo ta sera temporalmente pa motibu di e “lockdown”.
Traha na kas i reunion nan virtual
PRESIDIO NOBO DI CGOA ENTRE TANTU A SERA KONOSI MAS DI ASERKA KU PARTIDONAN DI E PLATAFORMA AKI
Willemstad, 22 di mart 2021 – Despues ku riba rekomendashon konhunto di e dos partidonan den CGOA, esta Minister di Maneho di Gobernashon, Planifikashon i Servisio Públiko i Komishon Sentral di Sindikatonan (CCvV), Gobièrnu a aprobá nombramentu di señor Richard Begina...
Minister di Enseñansa, Siensia, Kultura y Deporte di bishita serka Komishon Sentral di Sindikatonan
Minister Steven Croes a bishita e sentral di sindikatonan ku ta representá trahadónan públiko pa asina sera konosí i risibí informashon.
A fayesé Mario (Tottty) Chirinos, presidente di CCvV.
Presidente i presidente suplente di CGOA ta tuma retiro
WILLEMSTAD, 24 di novèmber 2020 - Pa medio di un karta dirigí na Promé Minister tantu presidente di CGOA, prof. dr. ing. Valdemar Marcha, komo vise presidente, LL.M. Franklin Hanze a duna di konosé ku entrante 1 di yanüari 2021 nan lo retirá for di e plataforma.
Akuerdo riba e hubilashon antisipá boluntario (vrijwillige vervroegde uittreding, VVU) ta un echo
Dia 17 di novèmber 2020 partidonan den CGOA, kual ta e Minister di Maneho di Gobernashon, Planifikashon i Servisio Públiko (BPD) i e Sentral di Sindikatonan (CCvV) huntu ku e presidente di CGOA señor prof. dr. ing. Valdemar Marcha, a firma e konvenio tokante e introdukshon di VVU
Presentashon na CGOA riba struktura di Organisashon di Impuesto Nobo (NBO)
Minister di Finansa sr. Kenneth Gijsbertha, kompañá pa su tim di konseheronan, a duna un presentashon riba e plan pa riba término korto lanta un organisashon di impuesto nobo
CGOA ta bini ku maneho di prekoushon den kuadro di Corona vírùs
CGOA ta bini ku maneho di prekoushon den kuadro di Corona vírùs Centraal Georganiseerd Overleg in Ambtenarenzaken (CGOA) ta bini ku maneho pa tene reunion Den kuadro di e instrukshon di gobièrnu pa protekshon di empleado públiko i pa limitá ku e vírùs di Corona...
Areglo di VVU
Minister Konket: ‘Redukshon di gastu notabel den 2022’
Un yamada pa reevaluá sektor públiko
“Trabounan hasí p’e kousa públiko meresé mihó”
Entrante promé di mei Komishon Sentral di Sindikatonan (CCvV) tin un presidente nobo
Entrante promé di mei Komishon Sentral di Sindikatonan (CCvV) tin un presidente nobo Willemstad, 5 di mei 2020 Konforme e artíkulonan 1 i 2 di nan reglamentu di órden CCvV a apuntá un presidente nobo pa e periodo di promé di mei 2020 te ku 30 di aprel 2021.Durante di...
Gobièrnu i Sindikatonan ta ratifiká Akuerdo di Bramendi
Resultado di diálogo sosial bilateral tokante posishon hurídiko di empleadonan públiko
Konsulta sektoral ta un realidat
Punto prioritario konforme akuerdo será na Acoya/Bramendi entre Gobièrnu i representashon sindikal di empleadonan públiko
Presentashon partisipashon dor di CAOP den koperashon ku CGOA
Djaweps dia 5 di desèmber 2019, ’Centrum Arbeidsverhoudingen Overheidspersoneel’ (CAOP) den koperashon ku ’Centraal Georganiseerd Overleg in Ambtenarenzaken’ (CGOA) a hasi un presentashon tokante di partisipashon di trahadó
Partisipashon di trahadó na Kòrsou
Ta un luho òf un nesesidat?
‘CGOA algu úniko den Latino Amérika i Karibe?’
Tema sentral durante presentashon funshonamentu CGOA den kuadro di selebrashon 50 aña di NAPB
Representashon sindikal di empleadonan públiko i gobièrnu ta sera akuerdo riba lista di prioridat ku mester ser atendé durante próksimo seis lunanan
Den kuadro di yega na mas efisiensia den funshonamentu di aparato públiko i redukshon di gastunan di personal
Selebrashon Dia Internashonal di Kooperativa ku e tema Kooperativanan pa un trabou digno
Na 1992 Nashonnan Uní a proklamá e promé djasabra di yüli di kada aña komo Dia Internashonal di Kooperativa. Djasabra 6 di yüli 2019 MEO a selebrá e Dia Internashonal di Kooperativa ku un seminario
“Centrum Arbeidsverhoudingen Overheidspersoneel (CAOP)” ta deliberá ku Sekretariado SER/CGOA
Willemstad, 21 di mei 2019 – E meta mas importante di e lei pa normalisá e posishon hurídiko di empleadonan públiko na Hulanda
Presentashonnan di PowerPoint di ekspertonan di ILO
PPT di sr. Pritzer PPT di sr. Carrión-Crespo
Tayer riba funshonamentu di plataforma di diálogo CGOA
Willemstad, 11 di desèmber 2018 – Pa yega na mas efisiensia i efikasia den funshonamentu di e plataforma bilateral di diálogo
Eksitoso seminario riba Diálogo Sosial den kuadro di selebrashon di désimo aniversario di e Ordenansa GOA
Willemstad, 10 di desèmber 2018 – Durante e seminario ku a tuma lugá djaweps, dia 6 di desèmber último, den oula di Universidat Nashonal di Kòrsou (UoC)
Boek Overleg tussen Regering en Overheidspersoneel in de N.A.
Boek Overleg tussen Regering en Overheidspersoneel in de N.A.
Seminario: Social Dialogue and Labour relations; Trends and Perspectives in Public Sectors in the Sub Region and Across Regions
Willemstad, 19 di novèmber 2018 – Pa konmemorá e désimo aniversario di e ordenansa ku a instituí e plataforma di diálogo bipartit entre Gobièrnu, komo dunadó di trabou
Komishon di Konseho i Arbitrahe ta tene promé reunion
WILLEMSTAD, 3 di òktober 2018 – Riba inisiativa di sr. mr. Fred Wiel, ku pa medio di e dekreto gubernamental
Raportahe na Organisashon Internashonal di Labor (ILO)
Raportahe na Organisashon Internashonal di Labor (ILO) riba kumplimentu ku konvenshon number 151 di ILO (kondishonnan laboral den sektor públiko)
REUNION GRUPO DI TRABOU DI CCVV
Preparashonnan pa entre otro un struktura salarial nobo
GOA ta lansa ofisialmente su wèpsait
LANSAMENTU DI WÈPSAIT NOBO DEN KUADRO DI SELEBRASHON 10 AÑA DI EKSISTENSIA ‘GEORGANISEERD OVERLEG IN AMBTENARENZAKEN’ KONOSÍ KOMO CGOA
Centraal Georganiseerd Overleg in Ambtenarenzaken
Ansinghstraat #17
Curaçao
Tel: +5999 461 5406 / 5328
Email: info@cgoacuracao.cw


text:
ABOUT
Un Ministerio di Iglesia E Bèrdat Ankrá
Apologetics for You ta un ministerio di Iglesia E Bèrdat Ankrá. Klik aki pa mas informashon tokante nos iglesia, i kon pa drenta den kontakto ku pastor Sr. Mallory Cijntje.
E Propósito di Apologetics for You
Apologetics for You ta un website di apologia Kristian. E palabra apologia ta un palabra Griego ku ta nifiká pa “duna un defensa.” E propósito di nos website ta pa ekipá e iglesia, e kurpa di Kristu, pa kumpli ku e mandato di 1 Pedro 3:15,
“Sea semper dispuesto pa duna kontesta na kada un ku pidi boso pa duna kuenta di e speransa ku tin den boso.”
Señor ta yama Su yunan pa ta semper prepará (Gr. hetoimos) pa duna un defensa (Gr. apologia) pa e speransa ku nan tin. E echo ku kada dia mas i mas krítika ta wòrdu lansá kontra Beibel i e Fe Kristian, ta hasi esaki nesesario. E echo ku tin hende ku sinseramente ta buska kontesta riba nan preguntanan intelektual relashoná ku e kredibilidat i konfiabilidat di Beibel i e Fe Kristian, ta hasi esaki nesesario. I e echo ku Kristiannan mes hopi bia ta konfundí, i no sa kon pa respondé ni kiko pa respondé, ta hasi esaki nesesario.
E filósofo Danes Søren Kierkegaard tabata mantené ku fe i rasonamentu no ta kuadra ku otro; nan no por topa otro. El a bisa ku loke bo ta kere ta bèrdat, ta mas importante ku loke realmente ta bèrdat; ku otro palabra, bèrdat suphetivo ta mas importante ku bèrdat ophetivo. Kierkegaard tabata mantené ku Kristianismo ta un salto siegu (blind leap) den e esfera irashonal. Pues, Kristianismo no mester wòrdu defendé, Kristianismo mester wòrdu únikamente keré. Sinembargo, e bèrdat ta, ku nos fe - kua sigur no ta un fe irashonal - definitivamente por i mester wòrdu defendé. Apòstel Pablo, den 1 Korintionan 15:14-17 ta bisa lo siguiente,
"Si Kristu no a wòrdu lantá, e ora ei nos predikamentu ta bano, i boso fe tambe ta bano. Ademas, nos ta resultá di ta testigunan falsu di Dios, pasobra nos a duna testimonio kontra Dios ku El a lanta Kristu, Kende E no a lanta, si di bèrdat e mortonan no ta wòrdu lantá. Pasobra si e mortonan no ta wòrdu lantá, Kristu tampoko no a wòrdu lantá; i si Kristu no a wòrdu lantá, boso fe ta sin balor; ainda boso ta den boso pikánan."
“Si Kristu no a wòrdu lantá for di e mortonan” (bèrdat ophetivo), anto e ora ei nos kerensia suphetivo ta sin balor. Pues Pablo ta bisa ku nos fe mester ta basá riba faktonan (bèrdatnan). I Kristianismo enbèrdat ta basá riba faktonan, i komo tal e ta rashonal i por wòrdu defendé. Es mas, varios kaminda Skritura mes ta manda e kreyente pa hasi eksaktamente esei (2 Korintionan 10:4-5; Kolosensenan 4:5-61; Tito 1:7-9; Pedro 3:15; Hudas 3).
Kontenido di Apologetics for You
Riba nos website bo por lesa i share ku otronan un variedat di material di karákter teológiko i apologétiko. Nos ta repartí e materialnan aki den sinku kategoria:
-
The Bible & Science
-
The Bible & Philosophy
-
The Bible & History
-
The Bible & Hermeneutics
-
The Bible & Pseudo Spirituality
E materialnan aki tur ta e trabou di teólogo i apologista Drs. Mallory Cijntje.
Tin un gran surtido di material den formato di teksto i oudio, i bo ta liber pa
explorá esakinan gratis.
Training den Apolgia Kristian
Si bo ta deseá un preparashon sistemátiko i kontrolá den Apologia Kristian, lo bo por haña esaki tambe via di nos website. Tin tres kategoria di training:
-
Básiko
-
Intermédio
-
Avansá
Klik riba e link aki pa mas informashon i inskripshon.


text:
Detenshon i konfiskashon den kaso di atrako
KOMUNIKADO DI PRENSA 361/2022
23 yüli 2022
Detenshon i konfiskashon den kaso di atrako
Departamentu di Komunikashon i Prevenshon
KUERPO POLISIAL KÒRSOU SIRBI I PROTEHÁ
Relashoná ku diferente kaso di atrako ku den último siman tabata tuma lugá riba turista
den área di Janthiel kaminda tabata kita un marka i modèl di vehíkulo spesífiko for di e
bishitantenan aki, e Tim di Atrako tabata realisando un investigashon.
Den oranan di mardugá di djasabra dia 23 di yüli 2022, alrededor di 00.45’or, e personal di e
Tim di Atrako tabata den e besindario di Kaya Damasco, na momentu ku dos hòmber a tira
un atrako riba dos turista i bai ku nan vehíkulo i otro pertenensianan.
Mesora e personal di e tim sostené pa otro unidatnan a kuminsá ku un persekushon tras di
e vehíkulo aki i riba Kaminda Hensley ‘Bam Bam’ Meulens, a logra para e vehíkulo aki i
detené un di e okupantenan, e hòmber sospechoso M.R.U.C. di 20 aña di edat nase na
Kòrsou. E otro a logra hui for di e sitio.
Kontinuando ku e investigashon, e tim a tene un entrada hudisial na kas di e sospechoso
anteriormente detené na Chimichimiweg, i einan a logra di pone man riba e ko-okupante ku
un ratu promé a baha for di e outo i kore bai. Ta trata di e hòmber C.S. di 17 aña di edat
nase na Kòrsou.
Tantu durante di e entrada hudisial pero tambe den e vehíkulo hòrtá, polis a konfiská
diferente artíkulo di atrakonan anterior i tambe tur e pertenensianan di e turistanan ku un
ratu promé a bira víktima na man di e dos hòmbernan aki.
A presentá e duo dilanti di un fiskal ouksiliar, ku a ordená su enkarselamentu pendiente di
mas investigashon.


text:
Gobièrnu i CTB ta firma akuerdo pa ehekutá proyektonan riba término korto pa e área di Zakitó
Gobièrnu i CTB ta firma akuerdo pa ehekutá proyektonan riba término korto pa e área di Zakitó
WILLEMSTAD – Yanüari 3, 2020 – Djaweps 2 di yanüari Gobièrnu di Kòrsou i Ofisina di Turismo di Kòrsou (CTB) a firma un akuerdo pa ehekutá e asina yamá “Quick Win Plan” Zakitó. E plan aki ta un di e puntonan di akshon di e vishon pa desaroyo di e área di Zakitó kual a keda akordá na desèmber di aña 2018 dor di Konseho di Ministernan.
E puntonan di salida di e vishon ta inkluí: mantené e balor outéntiko/históriko di e área i akseso liber pa laman. E “Quick Win Plan” ta enserá ku lo hasi diferente mehorashon (“upgrade”) chikitu ku ta hisa e balor di e área i alabes hasié mas atraktivo pa nos komunidat por hasi uso di dje i tambe pa generá interes di posibel invershonistanan. Entre otro lo hasi limpiesa profundo, pone mas iluminashon, drecha un playa na Koredor, drecha parti di e área pa kana na Koredor i krea fasilidatnan pa por organisá eventonan den Zakitó. Konforme e planifikashon e trabounan lo kuminsá den e promé kuartal di e aña aki. Di e manera aki Gobièrnu di Kòrsou ta sigui invertí den nos ekonomia i alabes yuda krese nos produkto turístiko.
Riba e portrèt por mira momento ku Minister Giselle Mc William i sr. Hugo Clarinda huntu ku sr. Paul Pennicook di Ofisina di Turismo di Kòrsou ta formalisá e palabrashonnan.


text:
Komisario di gobièrnu sentral huramentá
Awe djarason, Sekretario di Estado Knops (Relashonnan den Reino) a huramentá Marcolino (Mike) Franco komo Komisario di Gobièrnu Sentral pa Sint Eustatius. Mervyn Stegers a huramentá komo Komisario di Gobièrnu Sentral Suplente.
Djamars Tweede en Eerste Kamer a vota riba e proposishon di lei di Knops ku ta hasi intervenshon na Sint Eustatius posibel.
E Komisario di Gobièrnu Sentral lo tuma tur tarea i outoridat pa ehekutá tareanan di Kolegio Ehekutivo i Konseho Insular. Esaki lo ta asina te na momentu ku gobièrnu di Sint Eustatius mes por tuma su tareanan di un bon forma over. Te na ora esaki ta e kaso lo tin elekshon nobo pa skohe un Konseho Insular nobo pa asina gobièrnu nobo por sinta.
E Komisario di Gobièrnu Sentral lo papia regularmente ku siudadanonan i empresanan di Sint Eustatius. Asina e lo instalá tambe un komishon di konsehero ku lo konseh’é.
Mike Franco ta fisioterapista na Kòrsou i tin mas ku 20 aña di eksperensia den polítika i den funshonnan atministrativo riba e isla. Entre 2012 te 2016 e tabataPresidente di Staten di Kòrsou. Mervyn Stegers ta dosente i hurista. E tabata tambe konsegal i vise alkalde di e munisipio Den Helder. Di 2001 te 2017 e tabata alkalde di Tubbergen.


text:
Kiko bo mester sa i kon bo mester prepará pa bai studia den Region
Enseñansa ta un instrumento importante pa desaroyo di un pueblo. E maneho aktual di Enseñansa di e Gobièrnu di Kòrsou ta basa riba estudionan lokal. Tambe e maneho ta stimulá studiamentu den nos region. E maneho aki ta keda sostené dor di e Gobièrnu di Hulanda, ku alabes a keda ratifiká den un akuerdo pa stimulá studiamentu den Region.
E mishon di Ministerio di Enseñansa, Siensia, Kultura & Deporte ta pa krea oportunidat pa e pueblo di Kòrsou i studiamentu den region ta kontribuí na esaki. E demanda pa studia den enseñansa avansá a oumentá drástikamente. Tambe un kantidat respetá di institutonan ku ta duna estudionan avansá a oumentá. Esaki ta pone ku hopi studiante di nos isla a haña interes pa bai studia na e institutonan aki ku ta mas serka di Kòrsou. Aki na Ministerio di Enseñansa, Siensia, Kultura & Deporte tin hopi informashon disponibel relashoná ku e tema aki. Awor nos a kompilá tur esaki nan den un manual ku lo sirbi komo un guia pa tur ku lo ke bai studia den region.
Pa mas informashon por ‘download’ e manual: Handboek voor Studenten – Studeren in de Regio


text: Diasabra atardi a drenta informe di un accidente cu hende herida dilanti Unicasa na Palm Beach, mesora a dirigi tanto polis como ambulans na e sitio. Na yegada di e patruya a bin compornde cu aki ta trata di un accidente unda cu e Nissan March bayendo direccion pabao a bay para pa un auto un auto sali y e motociclista no a logra para na tempo y a bay dal tras di e auto. Debi na e impacto e motociclista a dal abao y den e caida ela saca su elleboog for di lugar y a haya algun otro rasca y golpinan. Na yegada di e ambulans nan a atende y a transporte pa hospital.


text:
Special pa Mama i yu baha peso huntu.
Deskripshon di e programa
Nos años ta yuda muchanan baha di peso. Mayoria biaha ta muchanan ku ya tin un problema di salú pa motibu di sobrepeso. Tin biaha no ta pa malesa. Tin biaha ta e mayornan ta preukupá pa futuro di nan yu i ta aserká nos,
Paso muchanan no sa ainda kiko sobrepeso ta trese kun’é, tantu físiko komo emoshonalmente.
Loke nos a nota durante tur e añanan, ta ku muchanan ku tene un dieta huntu ku nan mama/tata, tin muchu mas chèns pa mira éksito. Pero hopi biaha un mama no ke of por kumpra 2 meal plan diferente, prepará kumindanan separá, hasi kompras separá etc.
Pesei nos a hasi’é Fasil!
Den e BMS meal plan aki nos ta perkurá pa tur kos ta kuadra pa boso ta bahando peso di un forma bon balansá. Komiendo kasi mesun kumindanan, pero kada ken ku nan kantidat abase di loke nan tin mester pa baha peso ku eksito. Anto baha peso komiendo, no sufriendo!
Manera kisas bo sa kaba, semper nos ta perkurá pa tin kumindanan dushi i variá den bo plan i tambe pa tin kosnan ekstra dushi, manera Quesillo, Pastechi, etc
—> Lo boso ta bahando Minimo 1kg pa 1.5kg pa siman. I 1cm pa 2cm na barika tur siman.
Kon e ta bai?
Despues ku bo yena e formulario di aplikashon, nos lo tin tur kos pa prepará e programa pabo:
Loke bo ta risibi ta:
- Un meal plan di 7 dia di kuminda. Kual boso ta hasi pa 1 luna. Den e mesun meal plan lo tin adaptashonnan mesora pa bo yu skibí, pa asina bo sa kiko i kuantu e tin ku kome.
- Nos ta perkurá pa e plan ta kuadra ku boso kategoría abase di boso sekso, peso, edat, estatura i nos strategiananan.
- Tur meal plan tin 7 dia di kuminda. Kada dia ta indiká kiko bo tin ku kome/bebe pa breakfast, lunch, dinner i 2 snacks. (5 kuminda pa dia).
- Support di nos BMS team pa yuda boso ku remplaso, adaptashon, tips, sugerensha, etc durante 1 luna. Pa asina nos yuda garantisá eksito.
Regla
- Nos ta duna remplaso pa tur kuminda ku boso no ta kome. Uniko kumindanan ku no por remplasa, ta pan, aros i batata. Nan ta obligatorio kaminda ku nan tei.
- Nos ta komuniká 24/7 via e-mail. No facebook, instagram, telefon, whatsapp etc.
- Si boso tin un malesa, laga nos sa adelantá via di e-mail pa wak si ta kos ku nos ta support.
- Tur remplaso den bo meal plan mester bai via di nos. Sea ta pa pone kos aden of ta pasa saka kos afo.
- Nos ta responde tur e-mail denter di 0 pa 48 ora.
Preis i pago.
–> Tur pago ta bai via Banko, Paypal/credit card òf Western Union.
- Kòrsou fl.100,-
- Hulanda: €50,-
- Aruba AWG 100,-
- Bonaire $57,-
- St. Maarten $57,-
–> Despues kubo hasi bo aplikashon nos lo prepara tur kos i manda bisabo ora ta kla pa hasi pago.
Sigui e 4 pasonan aki bou pa bo apliká.
- Klik aki
- Yena e formulario ku ta habri
- Klik e boton di Aplika.
- Denter di 5 minut lo bo risibi un email di konfirmashon, si bo no risibie, wak den bo junk/spam mail.


text:
Partisipashon/Anunsio di Morto
Na Kòrsou ta kustumber ku na momentu ku un hende muri, famianan ta partisipá esaki den e diferente medionan di komunikashon.
Despues ku e famia stipulá fecha di entiero, nan ta pone un aviso den korant, den kua nan ta invitá na e entiero; inkluso nòmber di e diferente miembronan di famia i tambe e lugá di entiero.
Despues di entiero famia ta bolbe saka un aviso, kaminda nan ta gradisí tur esnan ku a sostené nan durante e dianan difísil i por hasi un invitashon na 1 òf 3 misa di deskanso.
Promé ku bishitá El Tributo ta bon pa habri e linknan akibou i tira un bista riba e diferente modelonan di aviso ku tin, di manera aki e enkargado di e famia por bini prepará na su sita.


text:
Manera kustumber tur aña Fundashon Alton Paas sa organisá inisistivanan pa rekoudá fondo pa logra su meta i proyektonan pa kada aña. E aña aki meskos Fundashon Alton Paas tin su promé fundraising pa 2022. Esaki lo bai ta den forma di un Dushi Sòpi. E sòpi aki no ta deskonosí pa personanan ku sa partisipá na e fitness challengenan di pasado di Fundashon Alton Paas. E mesun kòki kual ta Malcolm Helmijr lo ta responsabel pa esaki i a koperá un biaha mas pa yuda prepará un dushi sòpi ku bo por kumprá i asina yuda rekoudá fondo.
Dushi Sòpi
E fundraising aki lo tuma lugá día 13 di mart proksimo na Hòfi Bill. Mester kumpra karchi adelantá i alabes skohé si bo ke sòpi karni òf sòpi bèrdura. Bo por bin dia 13 di mart entre 12’or pa 2’or pa bo por pasa tuma bo sòpi na Hofi Bill. Ku e kontribushon di 10 florin bo ta haña bo kùp di 16oz plus un pan será pa bo por disfrutá di bo sòpi.
Dòbel Impakto
Un elemento adishonal den e fundraising aki ta ku pa e personanan ku ke koperá ku un sòpi pero nan mes no ta interesá den tuma esaki nos lo bai hasi algu spesial. Nos lo bai laga entregá e kùpnan di sòpi aki na personanan den nesesidat. Pues si bo ke koperá pero bo no ke tuma e sòpi bo por skohe di laga nos entregá esaki na un persona den nesesidat. Mester avisá esaki adelanta si.
Fondonan nesesario
Apesar di tur e esfuersonan i testimonionan ainda Fundashon Alton Paas ta dependiente di fundraising i donashon pa kumpli ku su meta pa mehorá kalidat di bida di personanan ku un dwarslaesie i otro problemanan neurologiko. Fondonan ku nos logra yega na dje via e aktividat aki lo sòru pa gastunan di AP Center i tambe Wheelee ku tambe a sufri efektonan negativo di e pandemia ku ainda nos ta pasando den dje. E fondonan aki lo hasi posibel ku nos por sigui yuda personanan ku un dwarslaesie i otro problemanan neurologiko.
Ku esaki nos ke invitá bo tambe pa koperá ku e fundraising aki. Sea ku ta abo mes ke kome sòpi òf si bo ke koperá dor di paga un sòpi pa laga un persona den nesesidat tuma esaki. Kualke eskoho ku bo hasi lo tin un diferensia grandi den bida di otronan.
Si bo tin kualke pregunta òf remarke bo por tuma kontakto ku nos dor di bèl òf manda un whatsapp na 5100087 òf manda nos un email na info@fundashonaltonpaas.org.


text:
Den korant i den notisia a sali masha hopi artikulo tokante di trahamentu di kas ilegal. Loke ku ami ke sa kon un hende por a traha un kas ilegal i kon gobierno por sakele pone na kaya?
Bon siman na tur e fiel lesadónan di e kolumna popular aki. Ban wak e pregunta di siman. Prome ku mi sigui mi mas sinsero deseonan na tur Empleado Públiko di Kòrsou, islanan BES St. Maarten I Aruba ku ainda ta opservá e dia aki:
Den korant i den notisia a sali masha hopi artikulo tokante di trahamentu di kas ilegal. Loke ku ami ke sa kon un hende por a traha un kas ilegal i kon gobierno por sakele pone na kaya?
Danki pa e pregunta i sigur sigur un kaso di lamentá, pero tur kos no ta manera el a sali den korant. Na promé lugá tereno ta propiedat absoluto di su doño e ta hasi i deshasí manera e ke ku su tereno i si tin konstrukshon sin su pèrmit riba su tereno e tin mag di bashe abou òf si e ke e propiedat ta di dje.
Den e situahon ku tereno ta di gobièrno, tereno mester tin plan pa hasi konstrukshon e asina jama ‘verkaveling’ of gobièrno por duna su suidadanonan un pida tereno pa nan por konstruí un kas.
Gobièrno tin e deber di hiba kóntròl riba su propiedatnan i si akaso tin konstrukshon ilegal ta tuma lugá, esta sin e pèrmitnan nesesario, Gobièrno por hasi dos kos:
1) e por duna e persona un tempu pa e stòp ku e aktividad ilegal òf:
2) e por duna un persona un but pa kada dia ku e sigui ku e konstrukshon.
Tambe Gobièrno por laga basha e konstrukshon abou riba kuenta di e persona ku ta kometé e akto ilegal.
Awor, si Gobièrno no a hiba kòntròl manera mester ta, esta si Gobièrno no a pèrmití hende konstruí ilegalmente riba su propiedat, e no por basha i ni saka e personanan aki asina asina. E mester tene na kuenta ku e asina yamá “beginselen van behoorlijkbestuur” (prinsipionan di bon gobernashon) i “evenredigheidsbeginsel”(prinsipionan proporshonal). Esei kemen ku Gobièrnu mester tene na kuenta e situashon i si akaso por legalisá e situashon e mester tene esei na kuenta promé ku tuma un akshon severo. Huisio sumario ta usa e punto aki komo punta di salida den kaso di kostrukshon ilegal.
Ta importante pa nos komprondé ku Gobièrno no mester tolerá aktonan ilegal i na promé luga Gobièrno tin mag di tuma akshon.
Pues ya bosa, na momentu di traha un kas riba un tereno ku no ta bo propiedat buska informashon serka instansia outorisá promé i wak pa bo tin bo pèrmitnan den bo man. Bendishon na tur mi rumannan ku ta lesa I kolumna aki ku frekuensha pa sa nan derechi!


text:
Mi ta hende grandi, y mi tin un yu hòmber di 50 aña ta biba den mi kas huntu ku mi. E yu ta kue djop den konstrukshon , e no ta hasi nada. Mi kas ta su hotèl. E ta kome pòrnada i e no ta aportȧ ku nada! Kiko mi por hasi?
Na tur fiel lesadó di e kolumna aki bon siman i mi ta spera ku bosnan ta gosando di Kòrsou su dushi ambiente di Karnaval. Ban wak e pregunta di siman i kon por yega na solushon.
Pregunta: Mi ta hende grandi, y mi tin un yu hòmber di 50 aña ta biba den mi kas huntu ku mi. E yu ta kue djop den konstrukshon , e no ta hasi nada. Mi kas ta su hotèl. E ta kome pòrnada i e no ta aportȧ ku nada! Kiko mi por hasi?
E pregunta aki ta un realidat ku hopi hende ta pasando aden i tin biaha pa berguensa no ta buska un solushon, keriendo ku e problema lo solushoná di mes. Ta un senario típiko di nos komunidat i kustumbernan, pero esei no ta kita ku e doño di kas tin su derechi i debernan. Esun ku ta biba den kas di un hende, sea ku ta un famia yegá of no, tambe tin su deber i obligashonnan!.
Nos lei ta stipulá kiko ta propiedat. Esei ta derechí di un persona pa hasi uso di por ehèmpel un propiedat, artíkulo, sèn ets, manera e mes ke of haña ta bon. Propiedat di un hende jama privé eigendom. Esei ta nifiká ku e esun ku ta doño ta esun ku tin derechí den e kaso aki.
E doño di e kas/propiedat ta fuerte den su posishon i derechinan den lei, paso lei ta stipulá ku e por hasi i deshasí manè e ke ku su propiedat, pero semper teniendo na kuenta ku e lei vigente di gobièrnu i otro leinan. E propietario di e kas no por hasi mal uso di e propiedat ku ta bai kontra di lei. Por ehèmpel, e doño no por krea ambiente di sushedat, kima sushi, e no por toka muzik duru hinter dia (esaki ta stipulá den Lei di Molèster o sea Hinderverordening). Aparte di esei, e no por kria galiña ni otro tipo di bestia sin ku e tin e outorisashonnan legal nesesario. E propietario tin derechi komo doño riba tur loke e tereno di e kas ta produsí. Por ehèmpel, si tin palu di mango, lamunchi of trank’é di pampuna, papaya ets, nan ta di dje.
Den e kaso di e señora ta bon pa para ketu na aspektonan di seguridat. Nos pais ta pasando den un racha di ladronisia, kiebro i aktonan violento. E señora en kestion mester tin un kompaño den kas. E yu propablemente a nase den e kas i e ta kere ku e tin derechi di biba eiden. Pero si ta un yu mayor di edat, e señora no tin niun obligashon ni responsabelidat mas ku n’e. Si e yu ke sigui biba den e kas, mester yega na un akuerdo pa e paga su mama hür. Si niun di e opshonnan aki no ta yuda, e señora por pidi asistensha legal di un abogado pa laga hasi un petishon ofisial pa laga un hues saka e yu for di kas. Si ta nesesario lo hasi esaki ku man duru.
Kòrda semper ku abo komo doño tin derechinan fundamental ku ta ankrá den lei. Bo por laga saka e yu for di kas, pero komo doño tur kos ta den bo man pa kosnan no yega asina leu. Tin instanshanan di Gobièrnu ku por yuda i bo por akudí serka un eksperto legal of abogado ku ta spesifiká kiko por hasi i pone bo den kontakto ku ekspertonan ku ta sigui desaroyonan di e kas i su doño.
Pues ya bo sa, no tene berguensa of skonde bo miedunan ora ku algu legalmente ta di bo i bo tin tur derechí riba dje. Ami tei semper pa yuda bo i duna bo e mihó konseho. Aki dos siman nos ta topa atrobe. Sigui manda tur bo preguntanan pa nos yuda bo.


text:
IBiSA ta informa: Dia 14 di november ta “World Diabetes Day”
Rond Mundo ta conmemora e fecha di 14 di november como e “Dia di Diabetes”. Aki na Aruba
esaki no ta un excepcion y relaciona cu e fecha aki tin varios actividad programa. Tur ta
actividad di conscientisacion y di informacion pa comunidad di Aruba.
Durante e siman aki Bus di Salud ta staciona na diferente supermercado y ta combina esaki cu un
Supermarket Tour unda cu tin presencia di dietista/nutricionista pa duna guia y conseho.
Dia Supermarket Orario Bus Orario Tour
10 november Hopeful Supermarket San Nicolas 1:00-8:00p.m. 5:00-7:00p.m.
11 november S Chow Supermarket Savaneta 1:00-8:00p.m. 5:00-7:00p.m.
12 november Mundo Nobo Supermarket St.Cruz 11:00-6:00p.m. 2:00-4:00p.m.
13 november Ling & Sons Supermarket Eagle 11:00-6:00p.m. 10:00-12:00p.m y
14 november Superfood Supermarket Noord 1:00-8:00p.m. 10:00-2:00p.m. y
5:00-7:00p.m.
5:00-7:00p.m.
Pa participa na e supermarket tour, por yama na oficina di IBiSA, telefoon 582 4987 y duna bo
nomber, como tambe na cual supermarket bo ta participa.
Tur partner den e plataforma di diabetes ta activo durante e siman aki y ta participa na diferente
programa di radio y television.
Diaranson dia 12 di november nan ta presente den e programa di “Nos Mainta” na Tele Aruba,
cu ta wordo transmiti en bibo for di Superfood Supermarket for di 9’or pa 11’or di mainta.
Riba diabierna dia 14 di november cu ta e ‘World Diabetes Day’ nan ta presente “Cerca Dika”
cu ta wordo transmiti na Tele Aruba pa 1’or di merdia y ripiti pa 6’or di atardi.
Riba diabierna atardi tambe ta tuma lugar e caminata “Sweat for Blue”, cu ta sali 5:30p.m. Esaki
ta un caminata di 5 kilometer riba Linear Park, cu ta sali for di dilanti di Cuerpo di Bombero y ta
cana 2.5 kilometer bay abou riba Linear Park y bolbe. Participacion ta completamente gratis y tur
hende ta bonbini. E prome 150 hende ta haya un T-Shirt gratis.
Durante e siman aki tambe, miembronan di e plataforma di diabetes ta presente na ATV Canal
15 den e programa di Claret Lopez esta “Time Out”.
Informacion y consehonan valioso ta wordo comparti pa conscientisa henter comunidad di Aruba
riba e tema di diabetes. Pa cual ta invita un y tur pa sigui e respectivo programanan.


text:
Nos ta den un fin di siman na unda cu diabiera 13 di augustusa drenta e informacion di un total di 192 caso nobo y 1122 caso activo. Esaki ta un situacion hopi serio cu ta forsaGobierno y Crisis Team tuma decisionnan pa asina purbacontene y baha e contagionan y cu pronto nos por ‘flatten y crush the curve’ un biaha mas.
Durante Conferencia di Prensa di diahuebs anochi, PromeMinister a anuncia e cambio di maneho ta pa loke ta trataCovid-19: (1) Scolnan ta habri 1 di september 2021 cu excepcion di scolnan cu por habri online y crèche. (2) Entrantediabierna 13 di augustus, entretenimento den establecimentonan nocturno y fiestanan priva no ta permiti. Solamente ta permiti musica di background y maximo un musico.
Prome Minister Evelyn Wever-Croes ta encurasha cadaciudadano di nos pais, pa nos sigui cuida y mantene na e reglanan pa asina pronto nos sali for di e situacion aki.
“Nos ta enfrentando e mesun enemigo cu nos a enfrenta 13 di Maart 2020, numa cu un variante diferente. E mesunconsehonan ta conta ainda pa enfrenta e enemigo aki, labaman frecuentemente, uza tapaboca, tene distancia y si bo tin un sintoma keda paden y yama bo dokter pa bo por haci un test.
Nos tin algun conseho adicional pa esnan di edad mas grandiof tin salud vulnerabel y esey ta limita bo movecionnan, no sali si no mester y no ricibi bishita si no mester. No tene fiesta na cas, especialmente esnan mas vulnerabel.
No pensa cu e hende cu bo ta bay topa no tin Covid. Es mas, prome bo topa cu ne, pensa cu e tin Covid pasobra e chens ta cu e tin’e pero ni e ni abo sa. No brasa, no sunchi, laba man y uza tapaboca.
Cuida e circulo di hendenan cu bo ta aden. Crea bo propiobubble. Mi ta cita akinan un dokter hopi stima: No bay trip cu ken cu ta cu bo no a wak den hopi tempo. Mi kier añadi; no bay trip mes.
Sa cu ken bo ta anda, sa ken bo ta topa cu ne. Bo no sa di undae ta bin y bo no sa unda el a bay. Cantidad di casonan conociaworaki, pasobra tin hopi hende cu tin’e cu no ta conoci, e chens ta hopi grandi cu entre awe cu mayan bo ta topa un hende cu tin’e y e no sa.
Finalmente ban cuida nos grandinan y esnan mas vulnerabel di salud y den e caso aki nos mucha chikitonan. Come on mensennos por, nos a pasa aden caba, nos a pasa aden varios biaha y esaki tambe nos ta bay enfrente y nos ta bay surpase. Mi no por hacie mi so, nos no por hacie nos so, ta nos tur hunto un biaha mas mester lora manga, uni y cu determinacion enfrentay surpasa e crisis cu nos ta aden.
Mi kier finalisa dirigiendo mi na e profecionalnan den cuido, dokternan, enfermeronan, esnan cu ta labora na hospital y nadokter di cas, esanan cu ta labora na DVG y cu e Crisis Team, no descurasha. E situacion ta dificil y e lo bay bira mas dificilden e dianan nos dilanti pero e no ta bay dura demasiadolargo. Ban keda positivo maske con dificil e situacion ta, nosta sigui resa pa boso sigui tin e forsa pa enfrenta tur loke nosmester enfrenta. Danki di curason pa tur e trabou y tur e sacrificio cu bosonan ta haci y ohala cu pronto nos por mirabek patras cu e di 4 ola aki nos a flatten the curve y despuesnos a crush the curve”, Prome Minister a expresa.


text:
Pa kombiná kachónan adulto ta algu ku por duna masha suspenso i kaminda hopi kos por bai robes. Unda ku bo buska informashon bo ta tende òf lesa pa laga nan sera konosí ku otro riba un tereno neutral. Pero laga nos ta franko, esaki hopi bia no ta posibel…Sigur no kaminda ta trata di mas kachó ku bo tin i ku no a kustumá di sali bai niun kaminda.
Ku Carf mi a optené hopi eksperensia kon pa kombiná kachónan òf kachónan individual den un grupo grandi eksistente. E ta keda algu ku ta sòru pa suspenso, ni maske kuantu bia bo a hasié. E riesgo di bringamentu semper ta presente.
Awor mi tin algun tep kon pa fasilitá e proseso aki. E promé ku ta hopi importante ta, enkuentro ku un waya meimei NUNKA no ta logra. Kasi semper e kachónan ta reakshoná agresivo kontra di otro, i komo ku nan no por yega serka di otro e tenshon ta subi. Bo por konta riba ku ora nan topa otro, kasi semper nan ta bringa ku otro.
Sòru pa bo tin maske ta 1 hende mas aserka. Pone èmber di awa, laken i basora kla. Esaki ta puru pa un situashon di emergensia pa por los kachónan ku ta bringando for di otro. Ta EKSTRIKTAMENTE PROHIBI pa tin mucha aserka. Mi ta buta esaki ku lèter kapital pa algun motibu. Un introdukshon ta algu ku bo por hasi solamente 1 bia. Si kos bai robes e chèns pa pone e kachónan aki huntu ta bira chikí. Bo no por paga tinu i riba kachó i riba un mucha. Mucha ke hunga, pero nan hungamentu ta sòru pa inkietut, algu ku na e momento ei bo no por uza. Muchanan hopi bia ta sumamente kontentu ku e kachó nobo òf nan ta loko ku nan kachó bieu, esaki lo por tin komo konsekuensia ku nan lo ke hasi nèt e kosnan ku lo por stroba na momentonan krusial, manera ku un pelucho òf ku bala òf algu semehante. Anto…imaginá bo si algu bai robes, lo bo ke pa bo yu ta kana meimei? No esei no ta algu ku bo ke.
Sòru pa no tin kuminda, kos di hunga, wesu, bala òf algu semehante den kura na e momento ei. Kompetensia/defensa di pertenensia na e momentonan ei no ta útil.
Pa e introdushon bai mas sigur ku ta posibel ta pone tur kachó ku ta pertenesé na e kas ei kaba paden. Sòru pa nan no tin bista riba e kura kaminda e enkuentro lo bai tuma lugá i pa evitá e efekto di waya meimei. E kachó nobo mester haña e espasio pa e eksplorá e kura sin ku e ta mará pero si e mester tin su banchi bistí i lag’é trankilisá di e transporte pa e kas. Ora e bira trankil, hopi bia esaki ta despues di 10-20 minüt, nos ta bai introdusí e kachónan eksistente kaba un pa un. Ta saka e promé kachó pafó. Pa e kachónan aki tambe ta konta ku nan no mester ta mará, pero sí nan mester tin nan banchi bistí. Si e ta mará/wanta na algu esaki ta un estorbo i por duna motibu pa agresividat. E kachó no por skohe pa hui i ataká ta su úniko defensa. Si e kachó a bin pafó ta bon pa abo alehá for di e situashon. No bai para tur hende rondó di nan, si e kachónan bin den bo direkshon, hala bai. Asina bo ta evitá ku bo kachó ta sintié respaldá pa bo anto ku e ta sinti e nesesidat di bai mustra kiko e por. Keda ketu, sòru pa trankilidat i opservá. No mishi ku e kachónan i wak pa bo no tin kuminda huntu ku bo. Si 1 di 2 buska protekshon serka bo esaki ta oké, bo por karisi’é masha trankil pa e sa ku ta oké i ku bo ta serka dje pero manera e otro bin serka bo ta stòp inmediatamente. No bai papia eksitá, si bo papia mes, hasi esaki trankil i ku stèm bahá. Eksitashon ta kondusí na eksitashon.
Úniko momentu ku bo por intervení ta si bo mira ku e tenshon ta subi. E kachónan ta kuminsá kambia i bira steif den nan aktitut, i nan ta kuminsá bira rondó di otro. Bo ta mira kon a karanan ta kambia i nan ta hisa lep, yama e kachónan di un manera alegre serka bo. Lokual ku hopi bia tambe ta yuda ta sòru pa un distraishon. Kore bai den un otro direkshon for di kaminda nan ta i miéntras tantu bo ta yama bo mes kachó di un manera alegre ku stèm haltu. Si esaki no ta funshoná bo por purba ku un NO duru i konsistente….E arte ta pa bo haña un balansa entre intervení muchu lihé òf muchu slo. Hopi bia ménos interakshon entre abo i e kachónan ta funshoná mihó ora nan sera konosí ku otro i bo t’ei solamente pa intervení si e situashon mester sali for di man. Sobra bo ta para ei manera palu di lus.
Si e kachónan no hasi otro kaso, ta masha bon no bai fòrsa nada. Asina tur dos kachó ta duna indikashon ku nan no ta sinti ku e otro ta un peliger pa nan i ku nan no tin gana di konflikto. No fòrsa nada i laga nan hasi nan kos. Esaki ta algu positivo.
Tur kos a bai bon i trankil? Ripití for di e promé stap ku e siguiente kachó.
Kiko si nan bai bringa…Por sosodé ku en bèrdat tin bringamentu. Bo a hasi tur lokual ku ta ariba deskribí sin salta nada? Wak bon si esaki ta e kaso bo sa unda kos a bai robes.
Si akaso nan bringa i bo no por par’é ku bo stèm intervení un be. No laga e kachónan bringa!!! Niun hende no tin benefisio na esaki. Esun ku pèrdè lo no sintié sigur. Esun ku gana lo sinti e eksperensia di esun ganadó i eksitoso lokual ku lo kondusí na mas bringamentu. Tin algun manera pa para nan. Un èmber ku awa por para nan pa algun sekònde pa asina bo por alehá nan for di otro. Laken bo por uza pa laga kai riba e kachó miéntras bo ta para su tras pa asina bo por sake for di e situashon aki. E mihó manera ta si esaki sosodé na mes momentu ku e otro kachó tambe. Basora bo por buta entre di e kachónan ku ta bringando pa asina para nan. Lokual ku tambe ta funshoná ta si bo ta ku dos hende, para tras di e kachónan i tene e kachónan pareu na nan pianan di patras hisa nan na laira i ranka nan for di otro. Realisá bo mes si ku ora tin 2 kachó ta bringando ku esaki ta E situashon den kua hende ta wòrdu mordé. Nan no ta morde bo konsientemente pero miéntras nan ta bringando ora bo gara nan, nan ta konsiderá esaki komo un mordé di e otro kachó. Komo reakshon lo e kachó por morde bo si bo gar’é òf si bo hinka bo pia den e bringamentu. Pues sea kouteloso i kuerdo ora bo intervení.
Si tur kos a bai bon lo bo tin tur kachó huntu awor. Lo tuma algu di tempu pa e trankilidat regresá. Sea kouteloso den e periodo benidero ora di duna kuminda. Pone e kachónan na distansia for di otro pa evitá konflikto ora di kome. Mi mes ta pone tur kachó den kouchi ora mi ta duna nan kuminda. Asina kada un por kome segun nan mes ritmo i niun no por kome for di baki di e otro. Tene kuidou ku wesu i kuki i tipo di kosnan semehante. Nan tambe por kondusí lihé na pleitu. Wega di tiramentu ku bala tambe por sòru un be pa konflikto. Semper por tin 1 ganadó i esaki por kondusí na pleitamentu. Ora bo yega kas i nan bin kuminda bo tambe. Mantené esaki mas trankil ku ta posibel. Mas entusiasmá bo ta mas entusiasmá nan tambe bira. Lokual ku tambe por kondusí na pleitamentu ta situashon di alegria ku ta bai kompañá ku hopi eksitashon di legria. Despues di algun siman ku nan konosé otro un tiki mas mihó bo por laga bai un tiki mas.
Yu di kachó mayoria bia no ta duna problema esei bo ta “hinka” asina meimei, drenta kuné den bo brasanan paden, laga nan hole un tiki n’e i pone abou.
©Rescueracao. Translation Denice Bezemer. Like our Facebook page


text:
KRALENDIJK – E aña aki ta kumpli 15 aña ku ta organisando e aktividat di Arte di Palabra na Boneiru, i a dediká e kompetensia na sra. Denise de Jongh Rekwest. Aparte di ta dediká e kompetensia na Denise, SKAL a rekonosé total 12 persona, entre nan Aimed Ayubi, kende for di prinsipio tabata maestro di seremonia pa aktividatnan di Arte di Palabra. Semper Ayubi a duna su aporte loke e organisadónan a apresiá. Organisadónan a menshoná ku pa nan ta un apresio pa duna rekonosementu na esnan ku ta kontribuí na e evento di Arte di Palabra.
Riba potrèt entre otro momentu ku Ayubi a risibí e plaka di mérito den studio di Radio Live 99.9 FM


text:
Un contribucion di Dr. Carlos Viana
E parti 1 di e articula aki yama Menopausa, su mito y berdadnan
Hopi hende muher ta kere cu por cura menopausa dor di usa terapia di e hormona estrogeno(ERT) of otro forma di repone hormona den bo curpa (HRT). Descubrimentonan nobo den medicina a proba cu hormona sintetico por ocasiona mas daño den curpa di hende muher cu bon. Tin alternativanan natural hopi mas sigur cu ta hopi mas efectivo ora nan ta wordu usa bou di guia di profesional. Prome cu tur cos, menopausa ta un proceso natural y no ta un malesa, asina ta cu un cura no ta necesario. Na di dos lugar, nivelnan di hormona den curpa di hende muher ta varia masha hopi mes. Tin hende muher cu mester di diferente hormona, pero tambe tin hende muher cu definitivamente no mester di estrogeno!
Continue reading “Dr. Viana: Tratamento di menopausa, menopausa y intimidad – Parti 2”


text:
Glennsyl ‘Chucho’ Albertina, "Hasimentu di fiesta i organisá evento ta un arte.."
Despues ku kasi semper ta pone atenshon riba kantante, doño di banda òf músikonan, awe nos lo bai publiká un kombersashon ku un konosido promotor. Esaki pa loke ta su trabou i inisio den e trabou, ku tambe ta parti di e farándula. Ta trata aki di e Yu di Kòrsou, Glennsyl Albertina, propietario i direktor di G.A. Booking, Events Management and More, mihó konosí komo ‘Chucho’, kende ta establesé na Hulanda i tambe ta parti di e tim di maneho di e agrupashon musikal Cache.
“Semper mi tabata gusta evento i salimentu. Tabata dia ku mi a bai Hulanda pa studia i tabata sali basta bai fiestanan pa studiante ku mi a kuminsá yuda diferente promotor, ku e tempu ei tabata profilando bon. Entre otro mi tabata bai bende karchi pa fiesta i yuda nan ku promoshonnan. Ta ei mi a haña e oportunidat i mesora a skohe pa algu serio”, ‘Chucho’ a duna di konosé, splikando kon e la inisiá.
Riba e pregunta kon bin e ta mas aktivo den Urban, kompará ku un ritmo kombiná por ehèmpel, Albertina a kontestá, “Na prinsipio mi tabata move riba ámbos rango. Únikamente Ritmo Kombiná mi tabata atendé kuné solamente na Hulanda. Paso ei mi por kontrol’é i plania mihó, ku si mi ta na Kòrsou. Hasiendo negoshi, semper bo mester ta atento pa lokual ta mihó, miéntras ku na Kòrsou, mi a opta pa un kambio i bai den Urban.
Pues algu otro i nobo, dirigí riba un otro públiko i fanátikonan, pa asina evitá ku mi ta krusa den tereno di otro, kual por kosta ami mas trabou i tambe mas plaka. Hasiendo esei mi a haña ta great kon Kòrsou su mundu di Urban ta amplia su mes. Pa motibu di ta yuda hopi artista na Hulanda, mi a disidí tambe di kuminsá ku ‘tour’ na mi pais natal i organisá konsierto ku i pa nan na Kòrsou. Mi ta mira ku farándula no ta malu, pero bo mester kambia i adaptá bo mes na e esena i ei hopi ta kai atras”, segun Albertina.
Mas aleu ‘Chucho’ a splika di no ta haña ku ta bèrdat ku músika Urban tin influensia negativo riba nos hóbennan. “Mi ta kere mas bien tin rèpnan komersial i ‘underground’, unda e outornan ta ekspresá nan mes na nan manera, pero ku no ta e influensia dirèkt. Paso tur hende ta tende tòg i no ta tur ta hasi malu. Pues tin mas faktor. Ami no ta profundisá mi mes aden, paso komo promotor konsiente, mi ta sòru pa hasi tur kos positivo. Hasimentu di fiesta i organisá evento ta un arte i si for di dje bo tin entrada, ta un bendishon”, segun e promotor i organisadó di Urban Festival riba nos isla.
Pa loke ta e plannan i eventonan pendiente, Albertina a splika ku na luna di desèmber próksimo lo e tin un ’tour’ ku “Broeder Liefde”, ku ta trahando riba nan EP- nan lo pasa Aruba, Kòrsou i Sürnam. Asina tambe e konkluí su eventonan pa aña 2017, esaki despues ku aktualmente e ta organisando mas tantu konsierto i festivalnan, komo eventonan pa algun klup, ku e meta tambe pa habri kaminda pa promotornan mas hóben i e generashon nobo kuminsá profilá nan mes, pa ekspanshon i otro posibilidatnan.


text:
WILLEMSTAD – Awor ku a stipulá e fecha di 29 di yanüari 2017 pa e di 13 edishon di Ride, Sail, Swim & Walk for the Roses, e mas ku 10.000 partisipantenan por fiha nan entrenamentu. E tema sentral dje aña aki ta ‘Making a difference together’. E promé paso pa un programa eksitoso nobo di aktividat pa sostené kombatimentu di kanser, ta e estreno lokal di e pelíkula dia 1 di desèmber awor di Sully, e storia real di e piloto ku na 2009 a hasi un aterisahe di emergensia den e riu Hudson. Esaki i muchu mas informashon a bini dilanti djaluna durante e anual konferensia di prensa estilo kick-off pa Ride for the Roses den kurá di Landhuis Cerrito di e patrosinador prinsipal ORCO Bank.
Pa e akshon mas grandi na Kòrsou pa rekoudá fondo e meta primordial ta i ta keda pa logra mas tantu plaka posibel pa e fondo Prinsesa Wilhelmina (PWF). Ya for di 2005 e fundashon RFTRC (Ride For The Roses Curaçao) ta limitá na organisá diferente evento únikamente pa alkansá mas tantu hende i mas tantu spònser i donatùr pa rekoudá mas tantu fondo posibel pa PWF. E fundashon aki tin un planifikashon di término i un bista kompleto unda tin mas mester i kaminda e hendenan ta ku mester di e sosten urgentemente, i e ta usa e sèn pa duna guia na pashènt di kanser i nan famia i pa kombatí e malesa aki.
E direktiva di RFTRC presidí pa Robbin Martina ya ta ful den preparashon pa e edishon nobo bira un éksito finansiero grandi atrobe. E otro miembronan di direktiva ta Benno van Leeuwen, Jim van Luipen, Curd Evertsz, Geert Bijlstra, Raoul Hooftman, Helena Seferina, Arthur Rosaria i e nobato den direktiva Stephan Veen. Nan por konta ku sosten den e diferente rangonan formá pa voluntarionan ku kada un sin interes propio ta disponibel na interes di e bon kousa. Nan por kai bèk di nobo riba respaldo di tremendo patrosinador ku ORCO Bank ketu bai komo spònser prinsipal.
Pelíkula Sully
E promé parti di e programa di aktividat ta presentashon riba djaweps dia 1 di desèmber di e pelíkula Sully ku a sali resientemente durante un anochi festivo den e teater The Cinemas na Riffort. Esaki ta e storia real di e kapitan di US Airways Chesley ‘Sully’ Sullenberger ku na 2009 a skapa bida di 155 hende ora el hasi un aterisahe di emergensia eksitoso den e riu Hudson despues ku paranan a dal den ámbos motor di e djèt ratu despues ku nan a lanta for di aeropuerto La Guardia na New York. Benta di karchi pa e anochi di sine aki ta kuminsá e siman aki na rason di 50 florin pa persona. Pa e anochi mes ta prepará un programa apropiá i sigur tambe masha interesante ku un orador invitá spesial. E fondonan di e presentashon aki manera kustumber ta destiná pa PWF.
Djadumingu 29 di yanüari 2017
Meskos ku den e último añanan ta spera atrobe mas ku 10.000 partisipante pa e diferente elementonan di e evento grandioso riba dia 29 di yanüari 2017. Nan a hinka kada un di e elementonan di e evento aki den un bachi deportivo, pero partisipashon di mas tantu hende posibel ta mas importante ku e elemento kompetitivo: riba baiskel, den barku di bela, den landamentu, den kanamentu, pero tambe den ‘spinning’.
Tempran e mainta míles di kanadó ta kuminsá for di Awasá pa sea atraves di brùg Emma òf esun haltu brùg Juliana pasa den kayanan di Punda, Pietermaai, Marie Pompoen pa Mambo Beach Boulevard. Famianan kompleto ta partisipá. Djis despues e koredónan di baiskel ta start pa e diferente distansianan riba kaminda pero tambe pa un ruta di mountainbike. E salida i final di e karedanan aki tambe ta na Mambo Beach Boulevard. E landadónan ta drenta laman na Jan Thiel pa sali bèk na e playa di Mambo Beach Boulevard. Na e mesun playa ta tuma lugá atrobe e tan popular Spinergy: un aktividat deportivo intensivo riba e baiskelnan di spinning kaminda empresanan por kompetí ku otro i kombiná prestashonnan deportivo ku rekoudashon di fondo. E biaha aki e elemento ‘Sail’ ta den e programa atrobe. Despues lo publiká e detayenan di kada un di e elementonan aki.
E akshon di ‘Standing Order’
Tur aña e fundashon ta konta di por rekoudá sufisiente fondo ku ta asina nesesario pa yudansa i sosten na e pashèntnan di kanser na Kòrsou. Parti di e kampaña kontinuo ta tambe pa reklutá e asina yamá ‘donatùrnan fiho’ ku atraves di un transferensia outomátiko tur luna/aña ta transferí un suma fiho for di nan kuenta bankario pa e ekselente kousa aki. Esaki tambe a resultá un éksito grandi i p‘esei ta sigui kuné bayendo e edishon di 2017. Na RFTRC nan tin e formularionan pa por regla e ‘standing order’ aki di un forma optimal.


text:
MERKA — Durante dia ayera, e organisashon di Baltimore Orioles a tuma e desishon pa manda Sharlon Schoop pa nan ekipo den tripel A, Norfolk Tides. Sharlon a habri e temporada aki i a pasa temporada pasa ku e ekipo di Bowie BaySox den dobel.
Pa Sharlon esaki ta e prome biaha den su karera profeshonal ku e ta hunga ku un ekipo den un klase mas altu ku dobel A. Ayera nochi, mes ora Sharlon a hunga segunda base pa e ekipo di Tides, pero no a logra konekta hit den kuater turno na bate.
Pa e ekipo di Bowie Baysox ku Sharlon tabata ku ne, e la logra e temporada aki un promedio di .304 den shete partdio.


text:
Su vishon ta: ‘Ku tur hende tin e derechi di haña ayudo hudisial.’ E ta dirigí su mes riba e nesesidatnan di kada unu.
Nos ofisina
Teritorionan Hudisial
- Derecho Penal
- Derecho Hubenil
- Derecho di kontrakt
- Derecho di Personanan i Famia
- WSNP
- Derecho Atministrativo
Kontakt
Tuma kontakto ku nos ribe e number 010 – 848 77 06 of yena e formulario di kontakto.
Bo ke sa ku kiko nos por yudabu kune?
Yama nos libremente na number di telefon 010-8487706 of manda nos un mensahe.
mr. Bianca Rafaela
Abogada


text: Diadomingo anochi a drenta informe di un accidente fuerte riba caminda di Shaba, mesora a dirigi tanto polis como ambulans na e sitio. Na yegada di e patruya na e sitio a bin constata cu aki ta trata di un accidente semi frontal entre un KIA Picanto cu tabata bayendo nort y un Toyota Vitz cu tabata bayendo zuid. E impacto tabata basta fuerte y a causa basta danjo material. Ambulans a presenta na e sitio y a atende cu e dama chauffeur di e KIA Picanto cu tabata levemente herida. Polis di trafico a tuma datos di e accidente aki.


text:
Oranjestad-Diamars merdia, e tres scolnan di taekwondo, Brazil Taekwondo Stichting, Impact Taekwondo Aruba y Tiger Taekwondo a biaha pa San Jose, Costa Rica unda nan lo ta participando na e campeonato di taekwondo mas grandi di Centro America. E Costa Rica Taekwondo Championship ta premira di bira un grandisimo e anja aki atrobe y pa e motibo aki tambe varios atleta di Aruba lo forma parti di e magno evento di taekwondo. E atletanan cu lo midi forza den e XI Costa Rica Taekwondo Open ta Záhyon Klabér, Jourdé Klabér, Rasheed Lowe, Hakeem Lowe, tur di Brazil Taekwondo Stichting. Tambe nos tin e rumannan Nathan Fradl y Maelynn Fradl hunto cu Monica Pimentel di Impact Taekwondo Aruba y Nassip Bislip di Tiger Taekwondo. Pa su majan diaranzon a biaha e atleta Chiara Petrocchi.
Presente na airport nos por a mira presidente di Aruba Taekwondo Bond Dr. Guaicaipuro Jimenez hunto cu director di Fundacion Lotto pa Deporte, Di Stefano Wernet cu den presencia di famia, amigo y conocirnan a hiba palabra deseando henter e delegacion di taekwondo di Aruba tur clase di exito na Costa Rica.


text:
KOMUNIKADO DI KUERPO POLISIAL KÒRSOU Detenshon di un sospechoso relashoná ku intento di asesinato
KOMUNIKADO DI KUERPO POLISIAL KÒRSOU
179 / 2017
2 yüni 2017
Detenshon di un sospechoso relashoná ku intento di asesinato
Departamentu di Komunikashon i Prevenshon
KUERPO POLISIAL KÒRSOU SIRBI I PROTEHÁ
Kontinuando ku un investigashon relashoná ku un kaso di intento di asesinato i destrukshon ku a keda kometé den luna di febrüari 2017, Polis a detené e sospechoso.
Djabièrnè 2 di yüni 2017 alrededor di 10. or di mainta, Polis riba òrdu di fiskal di Ministerio Públiko a detené e sospechoso e hòmber E.S.E. nasé na Kòrsou di 56 aña di edat, relashoná ku e kaso ariba menshoná. Detenshon a tuma lugá na un ofisina riba Sta. Rosa.
Siguiendo ku e investigashon Polis a tene un entrada hudisial na kas di e sospechoso na Grote Berg. Durante di e investigashon na e kas menshoná, e agentenan a haña i konfiská un kantidat di munishon.
A presentá e sospechoso dilanti un fiskal ouksiliar ku a ordená su enkarselamentu pendiente mas investigashon.
E investigashonnan ta kontinuá.


text:
Estatua di Santo Tomas di Aquino
Seri di Herensia Kultural
Den patio di NAAM na Willemstad tin un estatua ku durante hopi generashon tabata poné kontra fachada den patio di St. Thomascollege na Otrobanda. Ta representashon di e santu patron di skolnan katóliko i instansianan di enseñansa, Tomas di Aquino. E monhe akí di siglo 13, di órden di San Domíniko pa medio di su eskrito ‘Summa Theologiae’, a hunga un papel importante den estudio sientífiko di fe. Den loke el a skirbi akí e ta purba liga realidat na fe; buska bèrdat ta na base di su pensamentu. Te ainda ta siña hende e filosofia di Teologia yamá ‘Tomasismo’
na Gran Seninario.
Riba un pedestal bou di un baldakin Santo Tomas a dòrna fachada lateral di Sint Thomascollege, un skol di mucha hòmber na Otrobanda, ku algun aña pasá a sera pa semper. E italiano Tomas di Aquino, o sea Tomas Aquinas (1225-1274), kende tabata e profesor mas importante di iglesia katóliko, a para komo modelo pa e estatua. Despues ku e skol a sera, e estatua a keda hopi tempu riba un palèt, na suela den un pasashi habrí den kurá di e skol di mucha hòmber, den kua tabatin Instituto pa Formashon den Enfermeria (IFE), kaminda studiantenan tabata bai pa siña pa enfermero(a).
Tomas di Aquino, òf Tomas Aquinas tabata e pensadó sistemátiko mas importante i di mayor influensha riba tereno di filosofia i teologia den Edat Media. E italianao akí durante su estudio na Nápoli a bini den kontakto ku e ideanan filosófiko di Aristóteles. Kontra boluntat di su famia, e yu hòmber di konde di Aquino a drenta órden di dominikanonan, religioso maskulino di órden di rumannan predikadó. El a studia entre otro na Keulen, Alemania serka Albertus Magnus, ku kende el a traha e programa di estudio di e órden religioso. Filosofia a okupá un lugá importante den tal programa.
Su obra prinsipal, Summa Theologiae, un bista total riba doktrina katóliko, el a skirbi entre 1266 i 1273. Aki e ta skirbi tokante Dios i kreashon, e kaminda pa hende yega serka Dios i tambe tokante Kristu, su misterio- i sakramentonan. Na 1274 Tomas a kue kaminda pa bai e di Dos Konsilio di Lyon, kaminda lo e mester a asistí papa komo konsehero teológiko. Na kaminda el a fayesé dia 7 di mart den un abadia na Fossanova.
Den su bida relativamente kòrtiku Tomas di Aquino a skirbi un sentenar di obra, entre kua komentario riba bukinan di beibel i riba obranan di Aristóteles, i el a skirbi ademas tokante investigashonnan filosófiko i teológiko. Hopi biaha ta represent’é komo ‘dominikano’ ku buki i pluma di gans den su man, i ku un solo, un strea òf un piedra presioso riba su pechu; komo atributo sa tin tambe kális, leli i palomba.
Na 1323 a deklará Aquino santu. Dia 28 di yanüari 1369 a transportá su kurpa pa Toulouse, na Fransha, i na 1567 papa a hasié profesor di iglesia. Na 1879 Papa Leon XIII a hasi doktrina di Santo Tomas, ‘Tomasismo’, e filosofia ofisial di iglesia katóliko-romano.
Di Aquino ta patrono di kantidat di skol i universidat.
Ku Santo Tomas a bira tambe patrono di un skol di mucha hòmber na Kòrsou, tabata un konsekuensia di kasualidat òf di providensia.
E saserdote katóliko F.E. Kieckens a funda e skol na 1888. Historia ta konta ku den un sakrifisio di misa na 1886, e nòmber Di Aquino a dal na e frater dominikano Mauritius su sintí, ora e tabata pensa riba e edifisio ku tabata destiná pa prepará saserdote. Mauritius a hiba su pensamentunan pa frater Superior. E dia siguiente durante misa na kas di fraternan, frater Superior a puntra monseñor Kieckens ken lo mester bira patrono di e skol, e tambe a kontestá Tomas di Aquino.
E eskultura ku te poko tempu pasá a dòrna Sint Thomascollege, ta konsistí di tres parti lòs, un pedestal, (53 x 30,5 centimeter), un baldakin (44 x 53 cm) i e estatua mes (1.40 x 59 cm). Huntu nan ta pisa mas di shen kilo. Kondishon di e eskultura di diseñadó deskonosí, ku ta probablemente di siglo binti ta laga di deseá. E pia robes ta poné algu dilanti, e pia robes no ta na bista. E man drechi a bai pèrdí. Di e pedestal i e baldakin tin pida pida ku a kibra. E estatua mes tin sker na e bòdi.
E estatua – 7/8 di tamaño natural (esaki ta e tamaño ku na siglo diesnuebe artistanan di Akademia Real na Hulanda tabata usa) – ta trahá di un tipo di piedra duru bashá– ‘semènt’ i e ta kontené un pedestal ku armadura di heru. Originalmente e estatua tabata riba un pedestal den muraya i bou di un baldakin, esakinan tabata ankrá ku hak grandi den e muraya. E pedestal dañá ta parsialmente kibrá, meskos tambe dos di e kuater ‘speilunan’ di e baldakin, man drechi di e estatua no t’ei mas. Pa gran parti fèrf di e lag blanku ku kua a akabá e estatua a lanta. Ta rekonosé Santo Tomas klaramente na su paña, un habeit ku ta kai reimu na su kurpa i un buki den su man robes tené. Na man robes bou di su sintura por mira un rosario.
Aunke dominikanonan tabata pertensé na e órden di pididó di limosna, nan tabata bisti paña kostoso sí. Nan tabata bisti un habeit blanku, ku un rosario na sintura. Segun tradishon ta konta, ta Labírgen Maria mes a entregá San Domínko, fundadó di e órden, e rosario akí. Kaba ta bini riba dje un paña ku ta kai stret, un mantel pretu sin manga, ku ta sera bou di kachete i finalmente e mantel riba skouder ku kapushon. Ora un persona drenta kloster i/òf durante ordenashon saserdotal e ta hasi e promesa di pobresa. Komo símbolo di e promesa i dedikashon na Dios, tabata pela monhenan dominikano ‘chinu’ i nan tabata risibí un gran tonsura. Tabata keda solamente un korona rònt di e kabes. E italiano Tomas lo mester tabatin un kabei di krùl abundante, serka dje a keda djis un rant chikitu ku krùl. Na tur e detayenan akí por rekonosé e estatua en kuestion.
Na man robes e ta tene beibel na su pechu i den su man drechi probablemente lo e mester tabatin un pluma di gans. Tur dos atributo ta símbolo di su trabou komo eskritor i prelado. Poné riba fachada di un skol katóliko e ta representá prinsipalmente meta di e skol: edukahson i enseñansa pa hubentut katóliko.
No ta konosí ken a traha e estatua. Ta sigur ku e eskultor tabata ábil, konosedó di su fishi. Porte di e estatua ta e klásiko estilo yamá ‘Kontrapòst’, un posishon idealisá, ku e eskultor griego Polykleitos (5 siglo promé ku Kristu) a introdusí i ku for di e tempu ei tabata di gran influensha denter di arte eskultóriko den henter mundu Oksidental. Pa loke ta e estatua akí, e pia drechi ta esun riba kua e ta para i e pia robes esun ku e ta drei riba dje. Atrabes di e paña por nota ku e rudia robes ta un poko doblá. Na Tomas su frenta por nota ku e ta fròns un tiki i e tin un mirada selestial pashoná, su paña ta bon akabá. Ta difísil klasifiká e estilo; e ta kuadra ku e realismo di siglo diesnuebe ku un sospecha neogótiko.
Despues ku hirarkia eklesiástiko a rekuperá na 1853 na Hulanda, a surgi un berdadero eksploshon pa loke ta trahamentu di misa i estudio di katolisismo. Tabatin un gran nesesidat di arte religioso. Un atelier di eskultura mashá famoso, ku na gran eskala a traha pa misa estatua di santu den estilo neogótiko – hopi biaha tabata eskultornan anónimo – ta esun di Cuypers-Stolzenberg (1852-1947) na Roermond. Lamentablamente ‘ku kitamentu di santunan for di den misa’ na Hulanda despues di aña 1960, hopi estatua di santu a disparsé den kontenier – mayoria di skol tambe nan a basha abou òf desmantelá e tempu ei. P’esei pues ta sumamente difísil fecha òf askribí ku presishon un estatua di e periodo akí. Ademas ta trata akí di un estatua trahá ku material bashá. Ta posibel ku a basha e estatua na un otro momentu ku e fecha original ta indiká.
St. Thomascollege ta pasando awor pa un berdadero tranformashon i den futuro lo e bira komo Poliklínika, parti di hòspital St. Elisabeth. P’esei ta i importansha konservá un pida importante di historia di enseñansa katóliko di siglo diesnuebe i e promé parti di siglo binti, den kua religiosonan, esta Fraternan di Tilburg, a duna un kontribushon asina balioso.
Restouradó Janneke Escher: ‘P’esei mi ta spera ku ora e estatua ta restourá – na febrüari di 2011 ta djis un parti di e pedestal mi a drecha – lo por pon’é bèk na su lugá bieu, pa mantené e rekuerdo akí bibu.’
Lamentablemente komo e estatua a pasa pa un detaye na e fachada di St. Thomascollege ku kasi hende no tabata nota, nunka no a saka un portrèt detayá di dje. Nos no sa por ehèmpel kiko e tabatin tené den su man drechi ku a kita afó. Den kaso ku bo por tin un portrèt di e Santo Tomas akí, laga NAAM sa, telefòn (09)462.1933, faks(09) 462.1936 òf e-mail: info@naam.cw
Informashon ku nos tin tokante e estatua akí ta di drs. Jennifer Smit (historiadó di arte) i Janneke Escher (restouradó di arte eskultóriko). Riba enkargo di NAAM nan a rekuperá tantu informashon posibel relashoná ku e estatua. NAAM a logra reskatá un parti chikitu di inventario eskolar di Sint Thomascollege i esaki ta inkluí e estatua. Sin duda, ta histórikamente interesante ku e estatua afektá ta sirbi di ‘rekuerdo’ di nos Sint Tomascollege, skol legendario na Kòrsou.
Redakshon final: I. Witteveen/NAAM
Ku danki na Jennifer Smit i Janneke Escher


text:
EKSPOSISHON
10 di mei 2017 Marnix Funderend Onderwijs (Klas 7b) e exsposishon di isla den nos bida na NAAM (copy) (copy)
TEST
Djadumingo dia 6 di Augustus 2017 tabatin un evento di e buki SAMBUMBU di Pater Brenneker republiká na naam riba e portet bo mira kuantu hende a bin e evento
27 juli 2017 un grupo di mucha di fakansi plan a bin bishita e exsposishon di isla den nos bida na naam
27 di juli 2017 grupo victorie out reach a bin bishita e exsposishon di isla den nos bida na naam
7 juli 2017 trahado nan di refineria isla a bin bishita e exsposishon di isla den nos bida na naam
4 juli 2017 juan maurits school grupo 3 + 4 a bin bishita e exsposishon di isla den nos bida na naam
30 juni 2017 trahado nan di refineria isla a bin bishita e exsposishon di isla den nos bida na naam
23 juni 2017 trahado nan di refineria isla a bin bishita e exsposishon di isla den nos bida na naam
16 juni 2017 trahado nan di refineria isla a bin bishita e exsposishon di isla den nos bida na naam
15 juni 2017 krijtschool grupo 7a-7b-7c a bin bishita e exsposishon di isla den nos bida na naam
13 juni 2017 studiante nan di Marnix Vsbo a bin bishita e exsposishon di isla den nos bida na naam
9 juni 2017 trahado nan di isla a bin bishita e exsposishon di isla den nos bida na naam
6 juni 2017 grupo uni a bin bishita e exsposishon di isla den nos bida na naam
2 juni 2017 trahado nan di refineria isla a bin bishita e exsposishon di isla den nos bida na naam
djamars 30 mei 2017 Maria Immaculata Lyceum a bin bishita e exsposishon di isla den nos bida na naam
Djadumingu 28 mei 2017 Grupo, damanan Di otro a bin bishita e exsposishon di isla den nos bida na naam
24 di mei 2017 Advent school Bonam a bin bishita e exsposishon di isla den nos bida na NAAM
19 di mei 2017 penshonado nan di isla a bin bishita e exsposishon di isla den nos bida na NAAM
18 di mei 2017 penshonado nan di isla a bin bishita e exsposishon di isla den nos bida na NAAM
11 di mei 2017 Marnix Funderend Onderwijs (Klas 7c) e exsposishon di isla den nos bida na NAAM
10 di mei 2017 Marnix Funderend Onderwijs (Klas 7b) e exsposishon di isla den nos bida na NAAM
9 di mei 2017 Marnix Funderend Onderwijs (Klas 7a) e exsposishon di isla den nos bida na NAAM
awe 3 di mei scholen gemeenschap otrobanda Goslinga a bishita eksposishon isla den nos bida
awe 3 di mei scholen gemeenschap otrobanda Goslinga a bishita eksposishon isla den nos bida
Trahadonan den enfermeria ku a bai ku penshon tambe a bishita Isla den Nos Bida.
Trahadonan den enfermeria ku a bai ku penshon tambe a bishita Isla den Nos Bida. Nan ta reuni na sentro di bario Wishi Marchena.
Direktor di NAAM Richenel Ansano ta yama nan bonbiní na e eksposishon i ta splika ku un bon eksposishon ta sigui kresé ku aporte di personanan manera nan ku a biba e historia.
Studiantenan di Universidat di Mannheim ku ta studia idiomanan romano a bishita nos eksposishon Isla den Nos Bida
Studiantenan di Universidat di Mannheim ku ta studia idiomanan romano, den kua Papiamentu ta di bishita na Kòrsou. Awe nan tema tabata ‘Migrashon na Kòrsou.’ Nan a bishita nos eksposishon Isla den Nos Bida i skucha charla di Rose Mary Allen tokante migrashon di islanan ingles di Karibe i di sr. Franca tokante migrashon Portugues.
Gerard Habraken was fotograaf op Curacao in de jaren zestig van de vorige eeuw
Gerard Habraken was fotograaf op Curacao in de jaren zestig van de vorige eeuw. In Isla den Nos Bida kan men genieten van zijn foto’s over 30 mei 1969 en van sporters.
Zijn twee zonen waren op bezoek uit Nederland en bezochten de tentoonstelling.
NAAM is hen van harte dankbaar voor het aanleveren en mogen gebruiken van dit mooie werk.
djárason 29 mart isla den nos bida a haña bishita e mucha nan di e skol Juan Pablo Duarte
aki nan bo por wak e potret nan
djadumingu último 27 mart isla den nos bida a haña bishitá di grupo ora di poder
awe 22 di mart isla den nos bida a risibí bishitá di grupo alegre 60+
Alta di korsou
Apertura di e eksposishon akí ta dia 17 di sèptèmber. E ta dedika na Pader Paul Brenneker i Elis Juliana. E eksposishon ta trata di kolekshon religioso, ku nan a haja 50 anja pasa i a otorga esei na NAAM.
Mira í biba e eksperensia: Skol di Ántes
Un lèsenar haltu riba un pedestal dilanti di klas, un mapa di Hulanda, bòrchinan ku aap-noot-mies i un krusifiho na muraya, banki di skol ku pòchi di enk,
Guera na Kòrsou ku historia di Segundo Guera Mundial na Kòrsou
Grupo di trabou Guera na Kòrsou?! lo organisá un eksposishon pa konmemorá Segundo Guera Mundial na Kòrsou. Esaki lo tuma lugá mei ku ta bini na Museo di Kòrsou. Banda di e eksposishon, lo organisá tambe un rekorido di lugánan importante pa guera, un siklo di pelíkula i charla i lo publiká material di informashon i pa edukashon.
Eksposishon – Proyekto Edukativo, Rekorido den bario i hopi mas…
Fundashon NAAM ta organisá un grandioso proyekto na 2016 ku e tema ‘100 aña Refineria na Kòrsou’, ku lo konsistí di Eksposishon, proyektonan edukativo, Rekorido den bario i hopi mas. Den kurso di otro aña NAAM i Archivo Nashonal ke para ketu na impakto i nifikashon di Isla den Nos Bida. Preparashonnan a kuminsá kaba. I awor nan ke enbolbí pueblo di Kòrsou! Den luna di novèmber tin oportunidat pa tur hende ku tin algu di kompartí e oportunidat pa konta nan.
charla di Dyonna Benett tokante isla den nos bida’ In de spiegel van een natie’
Djamars dia 7 di maart anochi tabatin e charla di Dyonna Benett tokante isla den nos bida’ In de spiegel van een natie’ na naam ku tabata hopi enteresante riba e potret nan bo por mira kon e charla tabata
Direktiva di Kas di Kultura huntu ku direktor sra. Francisca i tur empleado a bishitá NAAM pa e eksposishon “Isla Den Nos Bida- 100 Aña Refineria na Kòrsou
Maduro School di bishita serka Isla den Nos Bida
Danki na Stichting Johannes Bosco nos por ofrese tur skol ku ke bishita transporte.
MAN of STEEL un obra di arte di GIOVANNI ABATH
Curator Felix de Rooy di e eksposishon Isla den Nos Bida e pidi Giovanni
Abath traha un obra di arte monumental speshal pa kompletá e bunita piesanan di Abath ku ya ta forma parti di e eksposishon. Djamars atardi 17 yanüari a desvelá e obra aki.
MCB prize 2016 ta keda otorgá na NAAM
E aña aki, den kual Maduro & Curiel’s Bank ta selebrá su 100 aniversario, ta e aña tambe ku Bo Banko Amigu ta otorgá pa di 20 biaha e prestigioso MCB Prize.
E premio aki ta wòrdu entregá na e organisashon, persona òf instituto ku na nos humilde opinion a sobresalí i/òf a hasi un impakto positivo den nos komunidat.
Arte, músika i baile ekspresá pa nos
Eksposishon den kuadro di Siman di Kultura
Ban rebiba nos heroe Felix Chakutoe (1891-1967)
“Bou di protekshon di Señor. Karta di shimaronnan di Sürnam”
Ekshibishon NAAM-NiNSee
Freeports of the Caribbean: Curaçao & Statia
E eksposishon ta tuma lugá den e hal di e edifisio nobo di NAAM, National Archaeological Anthropological Memory Management situá na Johan van Walbeeckplein 13.
E eksposishon ta interpretá bida na Willemstad (Kòrsou) i Oranjestad (St. Eustatius) na siglo 18, prinsipio di siglo 19 i kuminsamentu di siglo 20. E tempu ei tabatin hopi komersio entre e kolonianan den Karibe, Nort- i Sur-Amérika, Europa i Afrika. E komersio ei tabata trese produkto di rònt mundu riba e wafnan di Kòrsou i St. Eustatius.
Herensia di Sklabitut i enseñansa
E eksposishon “Herensia di Sklabitut” i e tópiko “revelá pasado pa kobra forsa”, ta invitá pa sigui profundisá mas na skol. Den e kuadro aki Komishon Herensia di Sklabitut, ku ta konsistí di 20 organisashon lokal ku a traha huntu pa realisá e exposishon aki, a duna ID-arte e tarea pa desaroyá material edukativo. E pakèt edukativo ta konsistí di material pa uso den klas i un guia pa kana mira dirigí e eksposishon. Tur skol ku bishita e eksposishon ta haña tantu e material komo e guia.
BETO ADRIANA, 50 AÑA TRIUNFO DEPORTIVO”
Pa kontribuí na grandesa na Weganan di Reino lo tin un eksposishon ku e kolekshon úniko di trofeo y medayanan di logronan deportivo di 50 aña di e gran deportista Bèto Adriana. E eksposishon ta reflehá un largu historia deportivo internashonal i e trofeonan ta duna un bista reflehá kultura deportivo di mas ku 20 pais kaminda Bèto a kompetí.
Curacaose Sport Federatie (C.S.F.) a dediká e premiashon deportivo anual di mas haltu di Kòrsou na su persona, esta: “Kopa Bèto Adriana” pa e deportista mas destaká di nos pais.


text: Diadomingo madruga a drenta informe di un accidente cu hende herida riba Driemasterstraat, mesora a dirigi tanto polis como ambulans na e sitio. Na yegada di e patruya a bin compronde cu aki ta trata di un accidente unda e manehador di e quadracer kende tabata bao influencia y tabata hop bayendo nort den Driemasterstraat pero a bay banda robes di caminda y a bay dal frontal riba auto di direccion contrario. E chauffeur di e auto a declara na nos cu hasta ela purba kita pa evita e impacto pero esaki tabata inevitable. Na yegada di e ambulans nan a atende e victima y a transporte pa hospital.